text:
Abdul Bookar Kan jibinaa ko hedde 1830. to Daabiya Odeeji. Taaniiko Aali Dunndu ene jokkondirnoo sanne e Satigi Fuuta kam e Seɓɓe Koliyaaɓe. Hedde 1776, nde doole laamu satigeeɓe ustii, o ɓallitii dillere seernaaɓe nde. Sehil makko Hammadi Bukkari (sehil Almaami Abdul Ŋaadiri, e diisnondirtee ɗo mum) hollimo Almaami Fuuta. Nde Hammadi sankii, Aali Dunndu wonti gooto e hoohooɓe e diisnondirteeɓe ɓurɓe ɓallaade Almaami Abdul Ŋaadiri. E hitaande 1805, nde Almaami waraa, Aali Dunndu darii darnde maantinnde e nder ge ɗe dawrugol Fuuta, etee ko sabu makko ɓiyiiko biyetee ɗo Bookara Aali (baaba mum Abdul Bookar) wa ɗaa JAAGORGAL Fuuta. E hitaande 1855, hade Bookara Aali woppude “palaas” mum Jaagorgal, e nootitaade e noddaandu Sayko Umaar Taal to Kaarta, tawui ko o heblii ɓiyiiko Abdul Bookar, mbele ene lomtoo mo.
Hol Abdul Bookar Kan ? Hol ko o gollii ?
E ko duttorɗe kaali, Abdul Bookar ko gorko timmu ɗo, joom doole, darnde hakindiinde; ko o pin ɗo, peer ɗo to bannge dawrugol. Ko o harbiyanke cuus ɗo. Kaaraysiriyaagal makko addani mo sehilaaɓe, e watulaaɓe heewɓe, to bannge Tooroɓɓe, e Seɓɓe, e Jaawamɓe. O janngi Ŋuraana Ko e wuro Seeno Paalel, to Damnga, kono o joofnaani jaŋde makko, sabu baabamakko yi ɗnoo ko o wona Jaagorgal. Nii woni o nodditi mo, yo o ar, o tawtoree jonnde Jaagor ɗe Fuuta (fotnde to ɗ ɗaade almaami Fuuta). Kono ko e hitaande 1860, tawi omo yahra e duuɓi capan ɗe tati, o naati e dingiral dawrugol, caggal nde mawniiko Mammadu Aali Dunndu yehi nootitoyaade Sayko Umaar Taal. Gila e fu ɗ ɗoode golle makko yimɓe nganndi ko o gardii ɗo timmu ɗo. O dariimayo Fuuta heɓ ndimaagu mum, omo jeyaa e ngenndiyankooɓe ɓurɓe daraade e haɓde e koloñaal en, kam e wallidiiɓe mum en. O saliima abbaade Sayko umaar, sabu e miijo makko jahgol Fuutankooɓe to Sayko (e caggal ɗum to Laamii ɗo Juulɓe, hono Aamadu Sayko) ene usta doole Fuuta, ina addana tuubakooɓe laamaade ɗum ; ko ɗum nii addani mo luurondirde e Aali Buuri Njaay. Caggal nde Kayhay ɗi “bommbaa”, Aali Buuri wiyi mo yo o ar ɓe ngabboo Laal ɗo Juulɓe, kono Abdul Bookar salii yahde, hade hokkude tuubakooɓe sago mum en.
Hol daliilaaji Farayse ene Bommba wuro Kayhayɗi ? Hol no wuro ngo bommbiraa ?
E hitaande 1890, Clement Thomas hono Guferneer Ndar felliti ummanaade diiwaanuuji ɗi ɗi ɗo harbiyankooɓe ɓurnooɓe dartanaade tuubakooɓe ngoni, hono Aali buuri Njaay (mo Jolof) e Abdul Bookar Kan (mo Boosoya). Sabaabu mum ko Kolonel Archinard nana funnaange, ene haɓa e Laam ɗo Juulɓe, ene yi ɗi heɓtude leydi Sudaan (Mali hannde). Ɗum noon laatotaako so wonaa ɓe ñifa golwole gon ɗe Fuuta ɗe, ɓe keedta bannge gooto. Ngam siinude feere nde, Kumaandaŋ Allys ummanii jeeyngal mawngal ngam bonnitde Abdul Bookar, e seerndude ɗum e Fuutankooɓe. Kala ɗo o yettii, o wiyata ko Abdul “moolii gaño Farayse”. Allys yuɓɓinii yeewtere mawnde to Hoore Foonde, hoohooɓe Fuuta fof noddaa yo ngar. Abdul Bookar salii tawtoreede sabu ko ɗo mum, Aali buuri Njaay, bismaaka e jonnde ndee.
Siidi Ahmed Wuldu Heyba tawoyi mo to o wonnoo e rewo, wiyi mo hoto o mool “gaño farayse”. Abdul salii.
Ibraa Almaami e Fuutankooɓe wo ɗɓe, e hoohooɓe Wulaad Eli en, njuɓɓini jonnde ñande 7 suliyee 1890 to wuro Pete, ngam sakkude peeje no ɓe ndartorii konu Jolof. kawriti e fuutankooɓe.
Siidi Ahmed Wuldu Heyba ñaagii tuubakooɓe Farayse yo mballu ɗum moolaade e bone Abdul Bookar Kan. Fuutankooɓe mbinndi ɓataake to Allys, ɓe mbiyi mo ɓe ngondaani e Abdul Bookar e Aali Buuri.
Ñande 26 suliyee 1890, Guferneer Ndar – Clement Thomas – winndi oo ɗoo ɓataake feewde e Cukko Kuuɓal Dowla (Sous secrétaire d’Etat) :
“Abdul Bookar e Aali Buuri ceegiima, nana moolii bannge rewo maayo mawngo. Batte mum ko uujo Fuutankooɓe heewɓe feewde toon e maɓɓe. Kayhay ɗinaaɓe ina mballa ɓe. Mi yamirii laana (cuurki) mbiyeteeka “La Cigale” yo ummo wuro Kaay (to Sudaan), ara, werloo bommbooji mum fof e wuro Kayhay ɗi. Heɓtude en oo ɗoo nokku e mudda ene himmi. Mbe ɗe ñaagii yamiroore : soofaaji (soldateeɓe), e kuutor ɗe Posto o ma ngummito ɗo ñande 10 uut.”
Message en français : “Abdoul Boubacar et Ali Boury Ndiaye réfugiés sur la rive droite provoquent l’émigration des gens du Fouta. Ils sont aidés par les habitants de Kaédi. J’ai ordonné à la ” cigale ” de quitter Kayes pour bombarder Kaédi. L’occupation provisoire est absolument nécessaire. Je demande autorisation : troupes et matériels du poste partiraient le 10 août”.
Sikke alaa, jaabawol Cukko Kuuɓal Dowla o leelaani : “Mi jaɓii heɓtude e joo ɗaade e nokku he e mudda”.
“La Cigale” yettii Kayhay ɗi ko ñande 28 suliyee 1890, saanga waktuuji 7 kikii ɗe, hedde futuro, ka joofi bannge worgo, ka kebli kanuuji makka fof. Janngo mum, subaka law, saanga waktuuji 6 e 30 hojom, ko kure e bommbooji pindini Kayhay ɗinaaɓe. Fotde 45 hojom, “La Cigale” yuppii e Kayhay ɗi, teeŋti noon e leegal Tulde : 45 kanu 4 mm, e 100 kanu wolweer, e fotde 1000 kartus.
Heen kanu gooto yani ko e jumaa Tulde. Fotde cuu ɗi sappo cumi, yimɓe 30 maayi. Heewɓe e dañɓe wuurde ɓe mooloyii dow kaaƴe gon ɗe e saraaji Kayhay ɗi, wo ɗɓe peewi Awoynaat, Moonngel, ekon.
Caggal ɗum, Guferneer Ndar yamiraa yo o “heɓtu wuro ngo e mudda, o maha daakaa (camp) farysenaaɓe e dow haayre Kayhay ɗi”. Mahngo ngoo fu ɗ ɗii ko ñande 28 uut 1890, gasi ko e lewru saawiyee 1891.
TESKO : Kala ji ɗ ɗo ɓeydude humpito mum e daartol Abdul bookar Kan ene waawi janngude defte keew ɗe ballifaa ɗe e farayse, haa arti e ɗee ɗoo defte :
– Oumar DIOUM, “La pénétration coloniale française dans le Fuuta Tooro :la résistance d’Abdul Bookar Kan 1862 – 1891, Mémoire de fin d’Etudes, ENS, Nouakchott, 1982 – 1983, 101 pages.
– Racine Mamadou LY, “Monographie historiŋue de Kayhay ɗi des origines à 1920”, Mémoire de fin d’Etudes, ENS, Nouakchott, 1984 – 1985, 99 pages.
Aamadu Umaar Jah
(Raasiin Lih hollitii e nder deftere mum (hello 45) wonde hannde o, kedde laana “La Cigale” ene njiyee, sabu ko kanka woni laana njuwka e ceene wuro Jowol).


c: text/html

text:
- Nooneeji ɗin
- Alqur'aana Teddunde nden
- Tafsiiru
- Gannde Alqur'aan
- Mushafuuje
- Jannginji Alqur'aan
- Nantinoore Maanaaji Alqur'aan
- Nantinooje Janngaaɗe Yooɗuɗe
- Jannganɗe Wonndude e Nantino Maanaaji Alqur'aana Ɗin
- Jannganɗe Yooɗuɗe Ɗen
- Neediiji Fii Alqur'aana e Hunnjiiɓe nde
- Sunnah
- Aqida
- Tawheed e Pecce mun
- Nooneeji Dewal
- Islaam
- Liimaanu e Tugaale mun
- Gomɗingol Allah
- Gomɗingol Malaa'ika'en
- Gomɗingol Defte ɗen
- Gomɗingol Nulaaɓe ɓen (yo ɓe his) e sifaaji maɓɓe ɗin
- Gomɗingol Iisaa, yo o his
- Qissaaji Annabaaɓe ɓen
- Koyɗi
- Muhammad (jom kisiyee) ko Nulaaɗo Allah
- Gomɗingol Nulaaɗo Muhammad, jom kisiyee
- Haqqeeji Annabiijo on yo o his
- Hujjaaji Annabaaku Muhammadu jom kisiyee
- Jilɓayeeji fii Annabiijo on
- Miranji e nafitorɗi Annabiijo on (yo o his)
- Hareeji Annabiijo on yo o his
- Ñaamndu, e Njaram e ɗoyngol Annabiijo on (yo o his)
- Seeditaniiɓe Annabiijo on mo jam e sikiyee woni e mun
- Jam e Kisiyee yo wonu e Nulaaɗo Allah on
- Winndanɗe e jewte yowonirɗe e Annabiijo Islaam on
- Kurkatonooɓe mo e jiyaaɓe makko (SAW)
- Ferugol Annabiijo on (yo ɓe his)
- Jikkuuji Annabaajo on
- Mas'laaji Liimaanu ɗin
- Gomɗingol Koddoruyee
- Gomɗingol Ñalaande Darngal
- Moƴƴingol
- Keeferaaku
- Naafiqaaku
- Sirku e Bone mun
- Bidiya
- Sahaaba'en e Ɓeynguure Annabiijo
- Ɓattorgol
- Waliyaaku e Teddule Waliyaaɓe
- Ndureyaagal e Mbileyaagal
- Jinna
- Weldugol (Al-Walaa’) e daɗndinagol (Al-Baraa’)
- Ahlus Sunnah Wal Jama'ah
- Ɗate e Diinaaji
- Feeddeeji Diina
- Feddeeji Dammbitorɗi Islaam
- Feddeeji Kesi
- Da'waaji Moƴƴingol
- Defte Aqida
- Fiqiha
- Fiqiha Dewe
- Laaɓal e Ñaawooje mun
- Julde
- Ñaawoore Julde
- Noddinaago e Darnaango
- Waqtuuji Julɗe ɗen Jowi
- Sartiiji Julde ɗin
- Tugaale Julde ɗen
- Waɗɗiɗi Julde ɗin
- Sunnaaji Julde ɗin
- Sifoore Julde nden
- Jantooje ɓaawo julde ɗen jowi
- Bonnayɗi julde ɗin
- Julde Jamaa
- Sujuudu Gejji (yejjitugol)
- cujjogol jangde
- cujjugol yeyyude Allah
- Ñaawooje Darnaango
- Julde Marɓe Nganto ɓen
- Julde Juma
- Julde Gatte
- Fii Goyki
- Asakal
- Koorka
- Hajju e Umura
- Huuwondire Jawle ɗen
- Goondooje e Takke
- Ñaawooje Ɓeynguure
- Fii Desal
- Fii Cergal
- Artugol (seeraaɗo on)
- Ɓooragol
- Woondugol seeray
- Nanndintingol debbo mun
- Huɗondigol resindirɓe
- Edda
- Fii muyningol
- Ne'ugol
- Nguureeji ɗin
- Comci e Cuɗaari
- Fijugol e Fowtingol hakkil
- Renndo Juulɓe
- Fiyaakuuji Rewɓe
- Fiyaakuuji Paykun
- Fiyaakuuji Sukaaɓe
- Ñawndiigu, e ñawndagol e moccitorgol Alqur'aana e Sunnah
- Ñaametee e Njaram
- Bonneereeji ɗin
- Keeri ɗin
- Ñaawoore
- Jihaadi
- Fiqiha yantayɗi ɗin
- Fiqihaa fii Famɗuɓe ɓen
- Ñaawooje Juulɗo Keso on
- Ardagol ngol ka Sari'a
- Ɗate Fiqiha ɗen
- jaabowooji
- Binndeeje Fiqiha ɗen
- Defte Fiqiha
- Fiqiha Dewe
- Ƴi'e gannde ɗen
- Ɓure ɗen
- Ganndal
- Laɓɓingol
- Ɓure Dewe Ɗen
- Ɓure Moƴƴugol Jikku
- Ɓure Jokkugol Enɗam e Ɗiggangol Jibimɓe Ɗum
- Ɓure Alqur'aanaare Teddunde Nden
- Ɓure Sahaaba'en
- Neediiji
- neediiji haala
- Neediiji Setagol
- Neediiji Juuragol Nawnuɗo
- Neediiji Ɓornagol
- Neediiji yowondirɗi e juulirde
- Neediiji duŋinagol
- Neediiji Ŋaaɓugol Sunndulla
- Neediiji Juuragol
- Neediiji Luumo
- Neediiji koɗu
- Neediiji Laawol
- Neediiji Ñaametee e Njaram
- Neediiji iimugol
- Neediiji waalagol ɗaanoo
- Saakitugol Salminaango
- Koyɗi ɗin ka Ɗoyngol
- Heccintinayɗi ɓernde ɗin
- Du'aaji ɗin
- Noddangol Allah
- Golle Gatteyankooje ɗen
- Noddugol e Islaam
- Anndugol Islaam
- Haaju Neɗɗanke e Islaam
- moyye lislaam
- Hakindagol, e feewugol e hulɓingol ka lislaamu
- Huuɓituɗi Lismaau ɗin
- Jojjanɗe Neɗɗanke on ka Islaam
- Haqqeeji Kulle ɗen ka Islaam
- Noddugol ɓe wonaa juulɓe ɓen
- Yamirgol ko moƴƴi haɗa ko boni
- Hol no naatirtaa Islaam
- No ɓe Silmiri
- Jiɓayeeji ɗin baŋŋe Lislaam
- Seeditaniiɓe Islaam
- Fillayeeji Waajotooɓe ɓen
- Fewndaare Da'awa on
- Issues That Muslims Need to Know
- Ɗemngal Arabu
- Taariika
- Pinal Islaamu ngal
- Haajuuji fillitotoɗi
- Fewndaare hannde nden e fiyakuuji juulɓe ɓen
- Jannde e Janngirɗe
- Kumpite e Jayɗe
- Kibirɗi e tummbondire gannde
- Jokkondire e Internet
- Pinal Lislaamu ngal
- Gannde fii fuɗnaage e jannguɓe fii mun
- Gannde ɗen ka Juulɓe ɓen
- Njuɓɓudiiji Islaamuyankooji
- Foolotirooji Lowre nden
- Topirɗe e App
- Jokke
- Yiilirde
- Curriculums
- Kutubaaji Juma ɗin
- Alqur'aana Teddunde nden
jeewte sawta
limoore tobbe: 100
-
pulla
Expliquer certaines énonciations dhikr de la Forteresse du livre du musulman
-
pulla
jeewtoowa : Mohamed Wory Barry
chirku no lundii tawhiid. ko heewi e yimbhebhen chirkaye imma bhe andi ma bhe anda. fillayeedji fii chirku. feggningol yoga e djanfaadji daaraybhebhen. gnaawoore yahugol ka daaraybhebhen
-
pulla
jeewtoowa : Muhammad Muumin Jallo rewtindaade : Mouhammed Cheikh Sene
Bayaana Fii Shirku. honno andirten shirku edhe feddhe shiia
-
pulla
jeewtoowa : Alfa Abuubakr Bah firtude : Oumar Bah
Ndee yewtere ɗoo hino yewta fii finnde sellu nde nden, ɓangina wonnde wonnde ko nden finnde nde Nulaaɗo on e sahaabaaɓe maɓɓe ɓen wonnoo e mun, e kala on jokkuɗo ɓe haa ñalaande diina.
-
pulla
jeewtoowa : Muhammad Muumin Jallo firtude : Mouhammed Cheikh Sene
Ndee yewtere hino yewta fii chii’aaɓe ɓen, taariika maɓɓe, finndeeji maɓɓe, ko honno ɓe noddirta e laawol maɓɓe ngol, yoga e konnguɗi karamokooɓe SUNNA fii ruttugol finndeeji maɓɓe ɗin.
-
pulla
jeewtoowa : Ahmad Oury Diallo firtude : Oumar Bah
Ndee yewtere hino yewta ko woni SUNNA; e ko ari fii yamirgol ñentingol SUNNA, e waɗɗagol ñentingol SUNNA, e rentingol e Bid’A
-
pulla
jeewtoowa : Taibou ba firtude : Mouhammed Cheikh Sene rewtindaade : Oumar Bah
Ndee yewtere hino Rentina e yiɗugol ayɓe lislaam ɓen, eno jantoo kadi yoga e fondooje maɓɓe fii haɓugol lislaam on.
-
pulla
Oo Darsu hino yewta fii waɗɗinɗi lootagol longal.
-
pulla
Oo Darsu hino yewta, ko honno salligortee e ko honno janaaba lootortee wano ardi non ka sunna selluɗo, e yoga e ñaawooje mun.
-
pulla
1- Ndee yewtere hino yiiloo e: Imaama yagal; e Suuɗugol finnde, e Dewgal "mutt"a", eko ɓe wi’i e yimɓe Sunna e Jamaa’a, refti Ɓangina bone ɗun ɗon fow tippude e Deftere Allah nden e Sunna Nulaaɗo on.Ndee yewtere hino yiiloo e: finnde chii’aaɓe ɓen e Al-Qur’aana on, e Sahaabaaɓe Nulaaɗo ɓen, eko ɓe wi’i e yimɓe heeferaaɓe ɓen, refti Ɓangina bone ɗun ɗon fow tippude e Deftere Allah nden e Sunna Nulaaɗo on. 2-
- pulla jeewtoowa : Ayouba Ousman Aboubakar rewtindaade : Mouhammed Cheikh Sene
1 ko woni djidou 2 boural djido 3 inde djido
- pulla
Prière convention de langage de définition, Mkath prière dans l’islam, l’importance de la prière dans l’Islam
- pulla jeewtoowa : Mouhamad Al Amiin Ba
Hol ko firti seedaade, holko dum humbi, ko woni dosed dum.
- pulla
Avertissement de l’extrémisme dans la religion: define: Causes: Comment le traitement.
- pulla
Quel est l’unification Combien de types d’unification La sincérité et le suivi dans l’unification Le résultat du suivi de l’unification
- pulla
Qui êtes de la maison du Prophète . Qui sont les Compagnons du Prophète. Statu des Compagnons du Prophète dans l’Islam. Les mariages mixtes entre la Chambre et les compagnons , Chiites position compagnons
- pulla
Congui yéwtérénê 2hadiou fayndo é sunna nélando é gandal sunna 3daradjia sunna nélando é bangual chariya 4guéndé handoondé andoudé sunna nélando é gollirdéndoum
- pulla
Explication de quarante hadith de imam al nawawi
- pulla
شرح الأصول الثلاثة
- pulla jeewtoowa : Ibrahima Bah firtude : Oumar Bah rewtindaade : Mouhammed Cheikh Sene
Ndee yewtere ɗoo hino yewta fii ɓure Al-qur’aanare nden, e ɓure himɓe mayre, e ɓure jangugol nde e jangin’gol nde himɓe ɓen .

robotstxt: allowed

filter: keep


text:
Etaa siwil ko denndaangal kaayitaaji ɗi ɓiyleydiyanke hatojini e jogaade mgam haa waawa anndeede seerndee e heddiiɓe, waawa kadi huutoraade ɗi e fiyakuuji ndenndaanndi : ɗum woni kaayitaaji ɓurɗi lollirde kaayit juddu, kaayit dewgal walla cergal e kaayit cankagol. Keɓgol ɗiin kaayitaaji noon ina jeyaa e ngoƴa yoga e ɓiɓɓe leydi ndi, sabu saɗtande noon ɓeen e waasde newaade laabi keɓirɗi ɗiin kaayitaaji. Ɗeen caɗeele ina mbaawi tonngaade e sababuuji ɗiɗi :
1. Ŋakkere pinal ɓesngu ngu, waasde ummanaade keɓgol heen kaayit fof e sahaa mum sabu waasde faamde hol ko etaa-siɓil nafata.
2. Caɗeele kawreteeɗe nder Administaraasiyoŋ sabu mum wonde njuɓɓudi ndi liggotooɓe mum ngoni yimɓe ɗaɓɓooɓe njeenaari e kala ko ina ngollanoo ɓesngu ngu. Walla noon tawa ɓeen liggotooɓe e laamu ndaranii e ɗo keedi ɗo, ko miijooji mum en dawruwol walla welemma pittaali numen, tawa e ɗum woɗɗondiri e ko laawol yamiri ko.
Ko ɗum addani min yiɗde hollitde on e faccirande on hol ko sariya lelnuɗo etaa-siɓil yamiri ko feewti e ɗeen geɗe, mbele oɗon mbaawa anndude laabi ɗi pot-ɗon rewde, ko woni heen hakke mon e ko farlii e mon. Fayndaare ɗum fof noon ko mbele oɗon mbaawa daranaade hakkeji ɗi sariya rokki on.
Naamne sappo ngam anndude hol ko woni Etaa-Siwil
Sabu teskaade ngoƴa Muritaninaaɓe e keɓgol kaayitaaji addani kuuɓal Dowla kalfinaangal Etaa Siwil lelnude ɗiiɗoo dabi ngam wallitde ɓe e anndude laabi deweteeɗi ngam tabitinde haŋŋeeji maɓɓe e farillaaji pawiiɗi e maɓɓe.
Hol ko woni Etaa Siwil :
Etaaa Siwil ko kewkewe kewanooje neɗɗo, teskoree binndol e nder kaayit, tuggi nde o jibinaa haa nde o wirnii.
Hol ko Etaa Siwil nafata ?
Etaa-Siwil nafata ko seedtaade goodaangal maa e aduna o, anndinde ma, fenñina jeyeede ma e nder renndo ngenndi ndi. Etaa-Siwil ina wallit maa naatnude ɓiɓɓe ma lekkon, wallit ma ɗaɓɓude liggeey e ummanaade yoga e haajuuji aduna (yeeyde walla soodde, ɗannaade ekn… ) So tawii neɗɗo alaa Etaa Siwil (kaayitaaji) alaa ko waawi ummonaade e geɗe cifaaɗe ko adii ko.
Hol kaayitaaji limteteeɗi e Etaa Siwil ?
Ɗo e Muritani ko kaayitaaji nay cifetee ko e Etaa-Siwil njeya, holi ɗiin :
– Kaayit juddu : ko kañum teskotoo jibineede neɗɗo, sahaa e nokku ɗo jibinaa, inɗe e jettooɗe jiknaaɓe mum. Tesko-ɗen : kaayit juddu wonaa seedantaagal ganndinoowo neɗɗo, oo seedtotaako jeyeede ma e leydi. Ɗum noon mbaason jaawondirde kaayit juddu e nasiyonaalitee (seedantaagal jeyegol e leydi).
– Kaayit dewgal : teskotoo ko dewgal hakkunde yimɓe ɗiɗo tawa ko jom njogorameeje ceertuɗe (debbo e gorko). Ngaal desondiral ina addana gooto e maɓɓe fof jogaade hakke e goɗɗo o e baɗɗiiɗi ɗum.
– Kaayit ceergal : teskotoo ko pirtagol dewgal gonnongal hakkunde resondirɓe.
– Kaayit cankagol: teskotoo ko maaygol neɗɗo. O sifoo sahaa maayde nde kam e nokku o e inɗe jiknaaɓe makko. Ɗiiɗoo kaayitaaji fof mbaanjittee ko e nder karneeji gonɗi e nder kominaaji mon. Ko ɗum waɗi, oɗon poti humpitde kala ko kewani on mbele sahaa kala nde coklu-ɗon gooto e ɗiin kaayitaaji mbaawon heɓde heen tumbutere e nder santaruuji Etaa-Siwil.
Hol no neɗɗo humpitirta kewkewe jowitiiɗe e Etaa-Siwil?
Kewkewe jowitiiɗe e Etaa-Siwil poti humpiteede ko e kala nokku gonɗo e nder keeri ngenndi ndi, yettinee gooto e wallidiiɓe Etaa-Siwil (auƴilliaire de l’état ciɓil) wonɓe en nder leeɗe. Oon tonnga ɗum e nder kaayit. Ko kaan tonngaaka yettintee Santar Etaa-Siwil jowitaaɗo o ngam peewnugol kaayit Etaa-Siwil coklaaɗo oo. Caggal leydi, kumpitgol kewkewe Etaa-Siwil tuugotoo ko e sariyaaji leydi ngonaandi ndi. Ɗiin kaayitaaji peewnaaɗi caggal leydi poti ko waañnjiteede e karneeji Etaa-Siwil gonɗi e nder Ambasaduuji walla Konsilaaji. So tawii leydi njaatigeeri ndi udditanaani tumarankooɓe karneeji mum etaa-siwil, humpitgol kewkewe Etaa-Siwil waɗetee ko e Ambasaad walla Konsilaa leydi men to ndiin leydi.
Hol lajal dottangal ngam kumpitgol kewkewe etaa-Siwil?
Lajal laawɗinaangal ngam kumpitgol kewkewe Etaa- Siwil ko lebbi tati. Ngaal lajal dogata ko tuggi ñalawma nde huunde nde kewi walla so wonaani ñalawma o kam, wona ñande huunde nde joofi (yeru ko wayi no ceergal).
Kumpital baɗangal caggal lajal laawɗinaangal.
Caggal lebbi tati ɗi, kumpitgol kewkewe Etaa-Siwil mbaawata waɗeede tan ko caggal nde sariya taƴaa e nder ñaawirde. Ɗum noon ko nii foti yahrude : jom kewkewe o foti waɗde ɗaɓɓaande nde huccina ɗum e mawɗo ñaawirde muughataa o, wondude e sakkitoore mum. So tawii ñaawoore nde waɗaama, nde neldee Santar Etaa-Siwil ngam haa kaayit oo waɗeede.
Hol no tummbutere kaayit Etaa-Siwil heɓretee?
So neɗɗo yiɗii heɓde tummbutere kaayit mum Etaa-Siwil, foti ko yahde Santar Etaa-Siwil ɗo kewkewe ɗe mbinndaa ɗo tawa ina jogitii duttorɗe kaayit mo yiilotoo o.
Kuule paweteeɗe e neɗɗo so tawii humpitaani kewkewe Etaa-Siwil haa lajal lebbi tati ɗi diwtii.
Kuuge maa ƴettee feewde e kumpitgol kewkewe Etaa-Siwil baɗaaɗe caggal lebbi tati. Ɗum fawii ko e sariya lelnuɗo Etaa-Siwil mo tonngoode 96 019 baɗaaɗo ñande 19/06/96 kam e kuulal mum 42. Oon sariya wiyi ko : ‘kala mo farlii e mum humpitde kewkewe etaa-Siwil tawi waɗaani ɗum maa fawe alamaan 2000 mbuuɗu, tawa yoɓetee ko Teresoor ko adii nde peeje cifaaɗe e kuulal 80 ƴettetee. Ɗum firti ko ɗaɓɓaande joofaande e kuulal 80, waawi jaɓeede tan ko nde alamaan oo yoɓaa.
Kuuge paweteeɗe e humpitooɓe kewkewe ɗe ngoodaani walla seettotooɓe fenaande.
Kuulal 41 jowitiingal e sariya lelnuɗo Etaa-Siwil hollirii wonde yimɓe humpitooɓe ko woodaani walla seettotooɓe fenaande ngam feewnude Etaa-Siwil, maa sariya rewne e mum en. Oon sariya ina waawi wonde kasoo lebbi tati haa lebbi jeegom wondude e alamaan tuggi ujunaaje noogaas (20 000) haa ujunnaaje teemedere (100 000) walla noon gootal tan e ɗee kuuge. Joomum kadi ina waawi haɗeede won e haŋŋeeji e nder renndo (ko wayi no haɗeede wootde).
Juɓɓule laamu taƴɗe sañ ko yowitii e kaayitaaji Etaa-Siwil.
Ko wiyetee Osifee Etaa-Siwil : ɗum woni meeruuji e Perefeeji. Ko ɓeen ngoni halfinaaɓe geɗe Etaa-Siwil kam e juɓɓingol mum e keɓgol ɗaɓɓaaɗe mum e dokkitgol kaayitaaji Etaa-Siwil.
Etaa-siwil yowitii ko e Kuuɓal Dowla kalfinaangal Etaa-siwil, ɗum woni :
– juɓɓingol tippudi ndi
– jiilgol binnditagol yimɗe e leydi ndi
– jiilgol yimɓe liggotooɓe e nokku he
– juurnitagol golle ɗe e fannu Administarasiyoŋ e to bannge karallaagal
– denndingol golle santaruuji Etaa-siɓil
– kirjingol yimɓe.
Haakemaaji e meeruuji wonɓe ofiseeji Etaa-siɓil njowitii ko e ministeer interiyeer, posto e telekom. Oon ministeer woni jokkorgal hakkunde kuuɓal dowla toppitiingal Etaa-siɓil e santaruuji mum rewrude e waaliiji, haakemaaji e mawɓe ranndismaaji.
Ministeer toppitiiɗo ko yowitii e ñaawirɗe ina jogii heen golle kimmuɗe :
– ko kanko ñaawata baɗgol kaayitaaji Etaa-siɓil
– ko kanko dagnata karneeji Etaa-siwil
– ko kanko yuurnittoo dewgal laawol kaayitaaji Etaa-siɓil
– ko kanko saatotoo ko boni e kaayitaaji Etaa-siɓil; kadi ko kanko feewnitta karneeji Etaa-siɓil so goodnooɗi ɗi majjii.
E ministeer toppitiiɗo Cellal e fiyakuuji renndo : ko kañum rokkitta seedanteeje keɓtagol rewɓe walla maaygol neɗɗo. Ko e ɗeen seedanteeje tuugnetee ngam feewnude kaayitaaji Etaa-siɓil.
Ministeer toppitiiɗo fiyakuuji faggudu e ƴellitaare : ko kañum woni jokkorgal hakkunde Kuuɓal Dowla kalfinaangal Etaa-siɓil e santaruuji gonɗi caggal leydi.
Ministeer toppitiido fiyakuuji faggudu e ƴellitaare : ko kañum halfinaa kuutoragal limoore yimɓe ngam haajuuji jowitiiɗi e ƴellitaare to bannge faggudu e renndo.
Ministeer kalfinaaɗo ndeenka leydi : ko kañum feewnanta militeermiji e ɓesnguuji mum en kaayitaaji Etaa-siɓil e tuuma nde ngoni e golle caggal keeri leydi ndi.
Ittaa ko e ganndindirgel ngel Kuuɓal Dowla kalfinaangal Etaa siwil wallifii e hitaande 2005
Fulo : Maamuudu Haaruuna Joop


text:
Jaɓɓorgo Pese Rewɓe
Pesol: rewɓe
Tawtingol sukaaɓe e rewɓe e golle renndo
Haaliyanke gooto meeɗii wiyde « Hakillaaji renndo ko mawɓe, faaro mum ko rewɓe, kono doole mum ko sukaaɓe ». So tawii...
Jaŋde rewɓe e nder Fedde Ɓamtaare Pulaar e Muritani : Juutagol...
Ñalnde 19 oktoobar 2018, FƁPM yuɓɓinii ɗo joɗnde mum ɗoo,kewu juutagol daawal ɗimmal eɓɓaande MANOS. Eɓɓaande ndee ko eɓɓaande...
8 marsa hikka (2018) , ñalngu winndereewu hakkeeji rewɓe
Ko e hitaande 1977, fedde Ngenndiiji Ndentuɗi toɗɗii ñalawma 8 marsa yo won « ñalngu winndereewu hakkeeji rewɓe ». Jibini nguuɗoo ñalngu noon ko...


text:
Ko hikka waɗata duuɓi 25 ko ceerno Maajakate Kah waɗantee ñalɗi mawɗi diine e dewal toon to wuro men Aañam Siwol. Ko ñalnde Hoore-Biir (aset) 21 lewru Seeɗto (abriil) nduu ziyaara oo waɗetee hikka. Ko goonga hikka ena lewɗi seeɗa sabu ko ɓaawo nduu lewru heewnoo waɗeede. Kono lewru Duujal (mee) nduu hawrude mum e koorka waɗi ñalngu nguu dirtinaa ngam waasa fawondirde e ñalngu koorka. E wiyde ceerno Hammee Ceerno, hitaande fof njuɓɓudi ndii ena hesɗita to bannge wutte et to bannge mbaadi haa ɓeydoo yuɓɓude, haa ɓeydoo feewde. Kadi ena hesɗitinee haa ɓeydoo yahdude e jamaanu tawa koko yaltaani diine, luurdaani e Sunna. Ko ñalnde Mawnde ndee, hono aljumaa 20 lewru nduu njuɓɓudi ndii fuɗɗii, caggal nde jumaa juulaa.
Jubbannde e nguurndam Ceerno Maajakatee
Holi ceerno Maajakatee Kah? Sikke alaa, e ɗii ñalɗi keewɗi nafoore to bannge ganndal golle e balle ceeno Maajakatee Kah, ko seeɗa tan mbaawaten jubbude e nguurndam makko. Geɗe ɗiɗi haɗata en juutnaade e ciimtol nguurndam makko. Ko adii fof ko waasde en wonde fannuyaŋke daartol, teeŋti e daartol diine e kaŋde e nder Fuuta. Kono ɓuri teeŋtinde daɓɓinagol men e nguurndam makko, ko ceerno ko neɗɗo keednuɗo Alla e diine oo yeeso, o rewna henn seernaaɓe makko, hilifaaɓe ɓe o joganii hormo toowngo, kanko o yankinoo o heeda caggal. Ɗuum noon alaa e sago ɗoofto-ɗen mo sabu innde makko ndee fof e mawnude e men, ko yankinaare ndee woni ko njeeɓaten e makko. So ɗuum kadi ɓennii, ena woodi fannuyankooɓe makko ko winnduɓe, ko haalɓe daartol makko haa timmi. Wadde jubbannde men juutataa sabaabu nde ɗii dalillaaji ndokku-ɗen.
Ceerno Maajakatee Kah jibinaa ko hitaande 1939 to Aañam Siwol. Woni jinnaaɓe makko ko Abdullahi Muhammadu Kah e Raamata Muusaa Añ to Gaawol. Adii jannginnde mo Quraana ko ceerno Maajakatee mawɗo mo Aañam Siwol. Ko oon adii winndande mo “baa”. Caggal nde o janngi ɗoon limto, hijjo e taro seeɗa, o jokkoyi jaŋde to ceerno Mammadu Bookar Ibraa Kah mo Aañam Siwol. Oon ceerno ko jom dokke no feewi, e sahaa makko, kala jiyɗo no o wayi yooɗdude e ko o woni koo, sago mum tan ko wayde noon, walla jibina bayɗo noon. Ko ɗum waɗi duɗal makko ukkude e ngaan saahnga. Nguurndam ceerno Mammadu yooɗiino kono juutaani. Eɗen toroo tan Geno moƴƴo oo nde Aamadu makko rontata kaan ngonka, tawa ena ɓura mo juutde balɗe. Aamiina! Ko ɗo duɗal ceerno Mammadu ɗoo, ceerno Maajakatee woni haa o heɓi tataɓal deftere ndee, woni hijibaaji 20. E hitaande 1949 yamiroore laamu arii, kala galle yo yaltin potɗo janngineede ɗemngal Farayseere e dow waawnere. Ko ndeen o naatnoyaa Lekkon to wiyetee Ciloñ. E ngaan saahnga omo nawda heen janngugol Quraana to duɗal ceerno Abdul Qaadiri Lih mo Ciloñ. Ko e kaan ngonka o jokki haa hitaande 1953.
Caggal ɗuum, o arti Siwol, o jokki jaŋde Quraana to ceerno Mammadu Bookar. Ko ɗoon o joofni alluuje ɗiɗi, kono wonaa ɗoon o reeni. O heɓii ɗoon noon ko tiiɗi, ngati ceerno oo seediima e makko coftal e nehdi. Ceerno nde ummii ɗoon, o jokkoyi ko to ceerno men Mammadu Saydu Lih to Mbuut. Oon noon iwdi mum ko Ciloñ. Ko kaŋko adii ɓaarde e oon ceerno. Ko e hitaande 1968 Ceerno Maajakate Kah udditi duɗal mum ena janngina Quraana. Gila ndeen, o ɓaarnii fotde teemedde nay e cappanɗe joy almuudo (450)! Hannde e ñalawma gonaaɗo oo, lomtii mo ɗo duɗal janngirde Siwol ɗoo ko ɓiyi makko ena wiyee ceerno Hammee Ceerno. Ceerno Hammee jogii duɗal ngal tuggi hitaande 2014 fayi hannde.
Ibraahiima Malal Saar (Pulaagu.com)


text:
Ɗii duuɓi jawtuɗi winndere ndee kala ina faayani ngonka Leydi men ndii. Ɗum saabiima batuuji winndere e tuugnorɗe e nanondire hakkunde leyɗe : ɗuum woni ko anndiraa ɓeydagol nguleeki weeyo ngol biimtagol cuurkiiji gaas karbonik kam e bonnugol dunli ekn caabii. Yimɓe njeertinaama ko ɓooyi, ɗee geɗe ina mbaawi saabaade « kawjugol ngonka weeyo », woni yimɓe mbaɗta yiyde toɓooli ɓurtuɗi e nokkuuji olnooɗi, walla yooro e nokkuuji leppunooɗi …
So ɗum araani ne, won ko puɗɗi-ɗen yiyde heen : cumuuli to leydi Riisi, toɓooli ɓurtuɗi to Afganistaan, to Siin, e nder Afrik hirnaange ekn … ɗum fof ko maale paaynuɗe. Ɗumɗoo ko wonande Leydi ndi nguur-ɗen e dow mum ndi. Kono wonaa kayri tan tini mbayliigaaji, lewru e naange ndaɗaani heen.
Naange men ina teskoraa coftal ɓurtungal e ooɗoo sahaa. Annduɓe ɓe mbiyi ɗum wonaa maale moƴƴe. Lonngotooɓe asamaan ɓee nii ceediima e balɗe jawtuɗe ɗe, goobuuji e timtimi jooɗɗi e nder kammu, haa arti noon ko anndiraa « peeral gulli leydi » (aurores boréales). Ɗumɗoon noon ina seedtoo wonde naange men nge naatii coftal caggal mudda « ɗoyngol ». Alet ɓennuɗo o nge wukkitii e faru tonuuji keewɗi plasma (woni «gabbe doondiiɗe» (atomes ionisés), jaaɓanɗe leydi men ndi. Ina wayi no ko puccital naange nii. Ɗeeɗoo gabbe naange, so pottitii e fooɗo sulɗeewo leydi ina waawi saabaade mbayliigaaji teeŋtuɗe joggiiɗi batte e geese yiite (réseaux électriques) walla onndooji hertz (woni emisiyoqaaji teleeji kam e kaɓirɗe elektoronik gonɗe e diwooje). Eɗum waawi battinde e heɗɗaawo sulɗoweeyo (magnétosphère) ngo, jojjungo wonande nguurndam e leydi, nde tawnoo ko kanngo falantoo en heenebere naange (vent solaire).
Coftal naange ko huunde anndaande, waawnde jooɗtoreede, sibu ende arta duuɓi joy e feccere kala, tee njuuteendi mayre ina wona hedde duuɓi 11. E oon sahaa e nde wukkita e kammu he ngabbon keewkon, tawi won heen ngabbon ɓuri leydi mawnude. Nge wayri ndeen softeende ko e hitaande 2001, caggal ɗum nge naatani ɗoyngol luggol, juutngol haa diwti aadaa. Jooni, annduɓe ɓe ina njenanaa ko nge finnge.
Lewru ina ɗoomtira seeɗa seeɗa
Nate ɗe laanel wiɗto (sonde) ameriknaawel gootel ƴetti, caktaaɗe ñalnde 19 ut 2010, ina kollita ɗoomtugol lewru. Ɗumɗoon noon ko ko wayli sikkeeji annduɓe kala jowitiiɗi e lewru. Hol ko nate ɗe kolliti ? Ɗe kolliti ko lewru men nduu ɗoomtii fotde 100 meeteer e nder « hanki ɓadiiɗo » woni e nder duuɓi miliyaar cakkitiiɗi ɗi !!!
Ko ɓuri ɓallaade en, nate ɗe ina kollita kadi jaajtugol peri (gebbi) e dow laral lewru e nder duuɓi 40 cakkitiiɗi ɗi.
Ciftinen tan wonde lewru, e cukaagu mum, ko ina wona jooni miliyaaruuji nay hitaande, ina wulnoo. Gila ndeen ndu ɓuuɓtii. Ko jooni noon annduɓe ɓe paami wonde haa hannde ndu woni ko e ɓuuɓtude, ɗum woni ko saabii ɗoomtugol kaalangol ngol. Ko ɗum kadi faamnini ɓe yerɓooji lewru baɗooji sahaa e sahaa ɗi, ɗi ɓe cikkatnoo saabii ɗum en ko kaaƴe janooje e lewru … Ɗumɗoo noon anndinii ɓe wonde lewru wonaa tagofeere maaynde, hono no ɓe cikkirtunoo.
BAB


text:
Hoyreejo leydi senegaal – hoyreejo dental leyɗe afrik makki sal joganiiɗo afrik daande ( konngol ) mum e aduna o hannde.
Yillaade mo riisi e ikren ina ɗaminaa ngartam moƳƳam aduna o fof haa teeŋti e afrik ɗo makki sal gardiiɗo demtal leyɗe afrik dawi ɗoo.
Aduna o ko ɓanndu wooturu ndu terɗe 5, heen tergal gootal ňawataa terɗe goɗɗe ɗe ndaňa jam, kala heen tergal miijingal ɗuum juumii.
Jam yo aawe fuɗa reenee kisal ňiiɓa e aduna o fof, aduna o fof renta e haɓre haɓotoonde majjere e baasal.
Kono so wontii ko kaɓe bayɗe no haɓre riisi e ikren ndee aduna o haɓata, ko ɗuum wontata ngoƳa yimɓe ɓee, ndeen maa majjere nde e baasal ngal peewnito e aduna he haa ňiɓa takke tiiɗa.
Afrik fof na sawndii makki sal ina dogda e mum yo riisi e ikren ndokkondir juuɗe pinira jam e kisal, caalli ndiyam ɓuuɓɗam mbelɗam foga hakkunde maɓɓe lomtoo sootiiji jayngol e ɗemɗe jayngol ňaamooje hay leydi.
Afrik ina sawndondiri e makki sal gardiiɗo dental afrik e nguu njillu nde jibinanta afrik kisal ňiiɓngal e kala – kala afrik, wonki yimɓe mum kisal jawdi mum.
Haa nii afrik waɗta haalirde haaju mum ɗemɗe mum hono no riisi huccitirta e aduna he ina haala ɗemngal mum tawa ko ngoƳam ndenndaaka aduna o.
Idrissa ka


text:
Huunde e terɗe yiilirde ngenndiire Fedde Ɓamtaare Pulaar e Muritani ummaniima janngude huutoraade ordinateer. Ina wayi no ɓe puɗɗiima ngoon heblo ñalnde alkamiisa 2 settaambar 2010. Ngalɗoo daawal heblo gadanal joofata ko ñalnde aset 4 settaambar 2010. Ko ɓuri teeŋtude e heblo ngo ko e Pulaar waɗetee.
Tuugnorgal ngal ko :
– Anndude ordinateer e taariindi mum ;
– Waawde huutoraade toppirde Word ngam feewnude winndannde ;
– Humpitaade huunde e geɗe internet (jokkondiral e njiylawu).
Kebloowo o kadi ko tergal Yiilirde Ngenndi, hono Bookara Aamadu Bah.
Ngooɗoo heblo ina wayi fuɗɗoode tan. Maa ñalɗi goɗɗi keewɗi njuɓɓine mbele jagge fedde nde ina kuɓindoo ngalɗoo karallaagal.


text:
Uddugol keeri hakkude leyɗe CEDEAO
Saakitaama ñannde :
Hannde e talaata, ñannde 6 lewru 4ɓuru 2021 ka yewtere men On Tottaama Konngol, on hollii men miijooji mon ko faati e eeraango Dental Leyɗe Hirnaange Afrik (CEDEAO) ngam toragol hooreeɓe leyɗe CEDEAO udduɓe keeri leyɗe mum yo uddutu ɗi.Holko woni batte uddigol keerol hakkunde leyɗe?
Hiɗon waawi neldude men lamndal ngal yiɗuɗon yo men jaabo e guurol.
Okkee miijo mon e ndee toɓɓere ka tongoode watshapp : 00221766441280.
Heɗee jeewte amen fow ka kelle amen Facebook e Twitter: RFI FULFULDE
On Tottaama Konngol ko ñalaande kala gila njamndi 13:15 faa 13:30 (GMT).


text:
2021 : “Jolooji” karallaagal ɓooyooji
He lebbi 18 jawtuɗi ɗii, geɗe keewɗe, ɗe njaakoranooka, njolii to bannge karallaagal. Won heen ngardi ko e soklaaji Covid-19, ko heen njahdata, won heen noon ko keddotooɗi, duumotooɗi, ɓeydotooɗi nii ƴelliteede....
KAALDEN GOONGA, alaa to yahnoo, artii ɗo wonnoo !
Nde min ngoni sukaaɓe, ene woodnoo e fedde amen, gooto mo nganndu-ɗaa, ko kañum waawi yimɓe ɓee fof. Kala ko o yiɗi, ko ɗuum waɗetee. Alla e makko huleede, gooto e amen...
Mali, Cedeao, e yeeytooɓe daranaade ɓesngu hesɓe
« Delenda Carthago » ! Ine jangtee wonde biyeteeɗo Caton ɓooyɗo, he nder woldeeji njoftiigu hakkunde Room e Kartaas, seeraani e wiyde, ko Senaa waawi wiyde fof, « alaa e sago Kartaas bonnee tan ».
Fonndu ine metti fotndaade he baɗal
Fonndu ine metti fotndaade Fonndu e naanaango walla naangaango hurmbitii ñalnde mawnde (aljumaa) 28 siilo (saawiyee) 2022 jumaa mum ɗiɗaɓo. Almaami raatib nduun Suudu Alla wiyetee ko Ceerno Mohammadu Alhasan Juuli Soh....
Sammba Gata Bah, salndu Pulaar, yanii
So Catal Kayhayɗi haalaama alaa e sago nginnaa Sammba Gata Bah, sibu nguurndam makko fof o waɗi ɗum ko e daranaade ɗemɗe, haa teeŋti e ɗemngal Pulaar, ngam faamde mo tigi rigi...
Kaalden Goonga,ƴoƴre mehre janngataa ɓataake
Pulaar ene wiya « ƴoƴe mehe njanngataa ɓataake ». Sinno dawrugol ko sippiro wonnoo, mi wiya « dawriyankooɓe men liɓaama mbeeyngu, ngu alaa guli ». Ellee liɓaaɓe e ndoondi, yiɗnooɓe fiɗɗaade gila ñaawooɓe ngaraani, kisa hawri...
Ñalɗi pinal Taaga, 3 haa 5 siilo (saawiyee) 2022
Darorɗe hitaande hesere ndee, 2022, ñalɗi 3, 4 e 5 lewru Siilo (saawiyee), wonnoo ñalɗi pinal wuro Taaga-e-Lemtuuna. Wuro Taaga lommbii ko hakkunde Dawu e Magaama, hedde 90 kiloomeeteer wuro Kayhayɗi, nder...
Ɓeydagol nguleeki weeyo, Wonaa hanki fuɗɗii
Ñalnde 19 saawiyee 2022, Fedde winndereere meteyoo (OMM) yaltinii ɓeto heso faatungo e ɓeydagol nguleeki weeyo, ɗo hollitta wonde weeyo meeɗaa wulirde no wuliri e duuɓi jeeɗiɗi jawtuɗi ɗii nii. Ɗumɗoo noon...
Niiwnorgal James-Webb lottaama
Jooni ko niiwnorgal kesal, biyeteengal niiwnorgal James Webb, (JWST) lottaa ñalnde 18 desaambar 2021, ngam fuɗɗaade lomtaade golle niiwnorgal biyeteengal Hubble waɗatnoo. Niiwnorgal ko kaɓirgal ndaarndorgal baɗiraangal ƴeewde kuuje...
Follooji nder hirnaange Afrik
E nder duuɓi ɗiɗi tan, nayo he ardiiɓe hirnaange Afrik ngittaama he gannginorɗe mum en, e gooto daɗɗo he folleede. To leydi Mali, ko folloji ɗiɗi deggondirɗi mbaɗii toon...
Yahnoonde artii
Ngonka leyɗeele Hirnaange Afrik to bannge politigi ina faaynii hannde : seɓɓitiiɓe jihaadiyankooɓe inan leewoo he nder diwaan Sahel oo, ina pusa gure, ina njooɓoo pitaali miskineeɓe, soldateeɓe inan polla laamuuji mum...
Nelson Manndelaa neɗɗo jurumdeero !
Nelson Manndela, ina haalatnoo, wiyi : « Caggal nde ngon-mi Hooreejo leydi, mi ɗaɓɓitirii ñalaande wootere yoga e yimɓe heednaaɓe e am, to bannge kisal e ndeenka, nde ɗoftata mi, min ndiwkinoyoo...


text:
Caggal duuɓi 27 ko Tomaa Sankara tuɗɗii leppi leydi, leydi tuɗɗi mo leppi teddungal, eɗen njiɗi artande banndiraaɓe e no maalde warngo ngoo fewjiranoo, fewjunooɓe maalde haa e siynunooɓe warngo ngoo ñalnde alkamisa 15 lewru kawle hitaande 1987. Ciftinen wonde Tomaa Sankara laamorinoo ko duuɓi 34 kadi laamii ko duuɓi 4 doŋ. Nguurndam fof hawri ko duuɓi 38.
Caggal duuɓi 27 ko Tomaa Sankara tuɗɗii leppi leydi, leydi tuɗɗi mo leppi teddungal, eɗen njiɗi artande banndiraaɓe e no maalde warngo ngoo fewjiranoo, fewjunooɓe maalde haa e siynunooɓe warngo ngoo ñalnde alkamisa 15 lewru kawle hitaande 1987. Ciftinen wonde Tomaa Sankara laamorinoo ko duuɓi 34 kadi laamii ko duuɓi 4 doŋ. Nguurndam fof hawri ko duuɓi 38.
Addani en artande banndiraaɓe e ngalɗoo daawal walla ndeeɗoo lowre nde aduna kumpitaaki no feewi ko caggal nde Jaaltaaɓe Belees Kompaawore woppinaa laamu, woppi laana mum, tampi teppe gila Wagadugu haa Yamusokoro to leydi Kudduwaar, yimɓe ɓee ɓamtii woondu Tomaa Sankara e aawtaade ñaam-golluuje mum.
Sankara tintiino warngo mum
Tomaa Sankara meeɗaano fiɓtaade ko heɓtii ɗum koo, so jamfeede, waree. Ko ɗuum addannoo mo wiyde e sahaa nde o ari e jappeere ndee: “Mboɗo anndi won ɓe tampin mi, ɓittu mi. Mboɗo anndi kadi holi ɓeen. Kono so ɓe mbarii kam ne, noogaas woɗɓe, jogiiɓe hono miijo am ngoo, maa peeñoy janngo».
O heɓii jeertinaali keewɗi ummoraade, gila e laamɓe, ardiiɓe leyɗeele, jooɗaniiɓe leyɗeele mumen e nder Burkinaa, yimɓe, ɓe Alla rokki jiyɗe lugge haa e jaambureeɓe yahooɓe laabi mumen kono tan ko Alla ñaawi ko ɗuum laatotoo:
1- Wage gooto, mo Alla huñtani geɗe birniiɗe, jeertiniino sato makko, kanko Tomaa Sankara wonde warngo makko woni ko e fewjeede, etee lajal ngal nattii woɗɗude. Oon sakkiti yo ɓe mbaɗan mo won e sadakeeje mbele Alla ena riiwtana mo tanaaji beeyooji ɗii. E nder sadakeeji biyaaɗi ɗii, iwdi ndema ena heen. Ɗum wayi ko no gawri nii kadi remetee ko sara keerol, hakkunde Burkinaa e Mali. Jaggal laamu gonnongal to wuro Banfora, yamiraa yo sood heen, nelda Wagadugu. Oon soodi, waɗi e soomdu, feewni haa feewi, neldiri no wiyranoo nii. E hoddiro Alla, neldal ngal yettaaki, majji ko e laawol. Ndeen geɗe ɗee njahrii noon, gooto e joginooɓe alhaali oo yettini mo, kanko Tomaa Sankara, haala kaa. O jali, o wiyi oon:” mi wiyaano ma tan hoddiro ngoo haytataa, haaytataa? Ko podanaa mi koo, alaa ko falotoo ɗum”.
2- Gaananaaɓe kebliino galle haa feewi ngam jaɓɓaade mo, kanko Tomaa Sankara, caggal nde keɓi humpito wonde warngo makko nattii hankadi sikke, wontii huunde laaɓnde cer. Jooɗaniiɓe leyɗeele Gaana e Kibaa to Burkinaa kabri mo e tawtoreede jonaaɗo Inisef (UNICEF) to Wagadugu wonde eɓɓoore warngo makko ko ko ɓenni, heddii tan ko rotteede. Ɓe njettiniri mo kadi nulal e bismaango Jeeri Rawliŋ, laamɗo leydi Gaana, nde o yilloytoo oon hay so dumunna daɓɓo. Fayndaare ndee wonnoo ko mbele omo yiyana hoore makko haa laaɓta, ko satiiɓe mo ɓee ngoni e dow mum. O fodi, kanko Tomaa, wonde maa o noddu ɓe, kamɓe ɗiɗo fof, caggal nde o ƴetti pellital. Kono tan ammbasadeer Kibaa oo waɗii ñalawma kuurɗo e nder gollordu mum, o nodditaani.
3- Deniis Sasu Ngesoo, laamɗo leydi Konngo, nde humpitii silsil maalde warngo ngoo no yahri, jaranii ɗum waɗde e makko nulaaɗo dariiɗo, keeriiɗo ena wiyee Saydu Bajaan. Ko oon winndunoo deftere” Les ƴiiwoonde kartaali e mayleeji” (Sous l’Orage). Oon ƴetti abiyoŋ, ari Kodduwaar ñalnde 15 lewru kawle 1987, ena ɗaminii dawande janngo mum Burkinaa Faso ngam yiydoyde e makko, ko ɗoon kisa, e Abijaa, habraa warngo ngoo, ruttii.
4- Ñalnde 15 lewru kawle hitaande 1987, heedde waktu sappo e jeegoɓo, debbo gooto noddii mo, kanko Tomaa. E oon sahaa tawi omo heblanoo yahde batu, caggal ɗum, o faya dingiral coftal ɓalli. Debbo oo jeertini mo ko woto o yah to batu too, won yiɗɓe warde mo.
5- Ñalnde 13 lewru kawle, Saŋ Batiis Bukari Linngani, ardinooma lappol fayde Akara, laamorgo leydi Gaana. Omo yahdi e lappol ngol, gorko biyeteeɗo Bukari Kaboore, Mbaroodi Bulkiyemde (le Lion de Boulkiemdé). Jeeri Rawliŋ, hooreejo leydi Gaana wiyi Linngani:” gacce ɗe njogor-ɗon waɗde e Burkinaa Faso ɗee, so warde Tomaa Sankara, nganndee wonaa e Burkinaa tan ɗe kaaɗata. Maa ɗe njettodo duunde Afrik ndee fof. Mboɗo sikki, hannde oo, ko aan woni mawɗo e dow maɓɓe, kamɓe fof, kadi ko aan tan waawi waɗtude ɓe e laawol”. Nde jamfa oo waɗoyi, Jeeri Rawliŋ mettini heen no feewi. O salinooma ko juuti heɓtinde laamu kesu nguu e bismaade nulaaɓe mum. Nde o jaɓtoyi lappol Burkinaa naata leydi makko ndee kadi, omo joginoo heen fayndaare. O ndaaratnoo ko yoɓtanaade sehil makko Tomaa Sankara. O yiɗnoo ko ɓamdude e Linngani, so Belees arii Gaana, o nannga ɗum, o sokoyaa ɗum to bannge rewo leydi ndii, to wiyetee Tamaale, laamu nguu hoota e juuɗe Linngani. Linngani salii naatde e ndeen feere, fodi maa ɓe cafru caɗeele ɗee ko leelaani.
Peeje Warngo Tomaa Sankara
Tomaa Sankara, kañum fof e anndunoode ɓeen jogorɓe warde ɗum e faamnoode yiɗde mumen, haɗaani ɗum, hay sahaa gooto, jokkude wolde mum haa ñalnde alkamisa 15 oktoobar maa mbiyen kawle hitaande 1987, hakkunde waktu sappo e jeegoɓo e feccere e waktu sappo e jeeɗiɗaɓo, ɗo o yalti aduna ɗoo. Finnde mum, caggal konngol jawtungol ngola, ko kanko kadi haalnoo ngolɗoo konngol:
Jamfaaji meeɗaani dartineede gila nde min njooɗii e jappeere laamu nguu. Ko haaɓnii heen koo, wonaa luure hakkunde burkinaanaaɓe e koye mumen. Sinno tan ko tiifaaɗe nderndere ngonnoo, mi sikkaani so emin ndañatnoo caɗeele ɓurtuɗe no feewi. Sabu haawnaaki, aduna e juutde koyngal, min cafra ɗe kannje fof e newunde. Kono caɗeele ɗee kebletee ko caggal leydi ko wayi no Kodduwaar e Togo, ngartiree e nder Burkinaa ngam siyneede. Woni kadi caggal majje, sikke alaa, ko dowla Farayse.
Tomaa Sankara juumaani nde miijii ngoon miijo sabu gila nde o toɗɗaa jaagorgal gadanal e laamu Saŋ Batiis Wedraa-Oogo, Farayse e Kodduwaar e Togo ceeraani e faayre nde tawnoo Sankara e wondiiɓe mum ceeraani e noddude mbaylaandi: mbaylaandi to bannge renndo, mbaylaandi to bannge dawrugol caggal leydi. Ko wonaa ɗuum koo kadi, ko jotondiral makko keeringal, kanko Tomaa Sankara e Momaar Kadafi, laamɗo leydi Libi. Leydi heen fof ena jogii ko haɓotoo e no haɓortoo laamu Tomaa Sankara:
To bannge Farayse
Nde faayre ndee mawni haa Farayse natti waawde suuɗde nde, felliti ko ummanaade mo, woni e daɗɗude peeje. Ñalnde 14 lewru duujal hitaande 1983, e nder jaagorde jotondiral e kuutondiral ( ministère de la Coopération), Gii Peen, diisnondirɗo keeriiɗo Faransuwaa Miteraŋ(François Mitterrand) ko fayti e geɗe afriknaaje, saaktani jaayndeyankooɓe ngolɗoo konngol, ko aldaa e ƴeŋƴaare:
Ɓooyataa, mi yaha Wagadugu momtoyde jaagorgal gadanal ngal.
Mbele o faynditorii e helmere”momtoyde” ndee ko warde walla ko ittude? Haa yeeso ko laawol.
Nii woni, ñalnde aaɓnde, 16 lewru duujal hitaande 1983, laana makko futti Pari, juuroyii Wagadugu, heedde 23w50 hojom, omo ardi e daalambol jaayndeyankooɓe fanniyankooɓe geɗe Afrik. Jaayndeyankooɓe ɓee payraa Otel Silmannde, kanko Gii Peen, o fayi to galle jooɗaniiɗo leydi Farayse e Wagadugu. Nde o yettii, o haalani Ammbasadeer oo haaju gadduɗo mo walla ko woni sabaabu garal makko:
” Min nattii yiɗde nantude haala jaagorgal gadanal ngal ena haalee. Ɗum ne yo won ko adii janngo”.
Jooɗaniiɗo ɗoon leydi Farayse oo jeertini mo nde tawnoo ena humpitii wonde Sankara wonaa jaagorgal gadanal tan mehal. Kono ko jaagorgal e huunde. Omo jogii jagge tiiɗɗe e nder konunkaagu nguu no o jogorii jagge tiiɗɗe e nder renndo ngoo. Gii Peen wiyi:” ɗum noon yo o jagge”.
Ko nii addi nanngal Tomaa Sankara, hono no kollir-ɗen dow nii, weenndoogo ñalnde talaata 17 lewru duujal hitaande 1983 e yamiroore Kolonel Gabiyel Somee Yoriyaŋ.
Kono ɗum fof e wayde noon hebbiti keewngal ko dewgol Faransuwa Miteraŋ to Wagadugu e haala ka Tomaa Sankara nantini mo kaa, nde tawnoo hono ɗuum wayri ko gila hakkunde Ahmed Seeku Tuure e Seneraal Deegool e hitaande 1958. Gila ndeen hankadi ena anndaa wonde ñaamɗe Tomaa Sankara ngoni ko e huuɓde e laamu walla e aduna.
To bannge Kodduwaar
To bannge Kodduwaar, caggal nde peeje baɗanooɗe ngam haɗde laamu Tomaa Sankara deeƴde ɗee fof ndonki yuumtude, Hufet Booñi wayli sawru mbawgu, ƴeewi feere ɓurnde yamɗude, so etaade seerndude Tomaa Sankara e Belees Kompaawore. Nii woni, ñalnde 15 lewru siilo hitaande 1985, o teddiniri, kanko Hufet Booñi, lappol burkinaanaaɓe e gardagol Belees Kompaawore, hiraande fattamlamre. E nder heen, o ɗaɓɓiri gardiiɗo duɗal sukaaɓe rewɓe Yamusukoro (Proviseur du Lycée des Jeunes filles de Yamoussoukoro), nde suɓtotoo keele e nder ɓurɓe ŋarɗude e sukaaɓe rewɓe ɓee, nelda toon. Ko nii kadi addani Santaal Terason (Chantal Terrasson) suɓteede e hebleede ngam jaribaade Belees Kompaawore. Ciftinen wonde e oon sahaa, ko Belees gooto wonnoo surga e nder goomu laaminoongu Burkinaa Faso nguu. Lebbi nay caggal ganndondiral Belees Kompaawore e Santaal Terason, dewgal maɓɓe yiilaa, hoppaa, haɓɓaa haa baaji keddii.
E lewru duujal, Santaal Terason hurtoyii to wuro Poo. Tomaa Sankara tawtoroyaama yannge ngee kono wonaa e sago mum nde tawnoo omo faami ko golle Hufet ngoni ɗoon kadi omo anndi fayndaare jooɗtoraande heen ndee.
To bannge Togo
Ngañgu laamu Tomaa Sankara wonaa tan to bannge Kodduwaar heednoo. Hay laamu Togo e gardagol Seneraal Eyadema meeɗaani suuɗde mettere mum. Eyadema seeraani e tuumde Tomaa Sankara e Jeeri Rawliŋ wonde heblooɓe luutndiiɓe laamu mum gila e peeje haa e kaɓirɗe. E ko refti heen, alɗuɓe dognooɓe laamu Tomaa Sankara fof mooloyii ko Togo.
Warngo Tomaa Sankara fof e fewjeede gila e hitaande 1983, alaa sago Farayse e Kodduwaar e Togo ndaña kaggu e nder leydi Burkinaa Faso, ɗo lalii peeje mumen ɗee. Oon kaggu dey ko Belees Kompaawore e Silbeer Jenndere.
Gelongal Fuuta lollirɗo, Njaay Saydu Aamadu


text:
Ko meeɗaa yiyeede e winndere nde : cuurki dartinde yah-ngartaa hakkunde leyɗeele : kiin cuurki ummorii ko e wolkaa puccitiiɗo to leydi ina wiyee Islande. Ndiin leydi woni ko ceɓtam rewo, rewo Orop. Ko duungel peggungel nder diƴƴe geec, nokku jaangɗo no feewi, haa ko ɓuri heewde e sahaa ndiyam ko penndiɗam. Nokku o ina woowti ko wayi noon, sibu omo waɗi ko ina tolnoo e 130 wolkaa guurɗo, ɗi nganndu-ɗaa sahaa e sahaa kala
Ko meeɗaa yiyeede e winndere nde : cuurki dartinde yah-ngartaa hakkunde leyɗeele : kiin cuurki ummorii ko e wolkaa puccitiiɗo to leydi ina wiyee Islande. Ndiin leydi woni ko ceɓtam rewo, rewo Orop. Ko duungel peggungel nder diƴƴe geec, nokku jaangɗo no feewi, haa ko ɓuri heewde e sahaa ndiyam ko penndiɗam. Nokku o ina woowti ko wayi noon, sibu omo waɗi ko ina tolnoo e 130 wolkaa guurɗo, ɗi nganndu-ɗaa sahaa e sahaa kala
ina ngukkita jaynge e ɓakke caasɗe e hayngo kaaƴe, e ndoondi, e duule funndu. Kono tan, ɗeen duule funndu ko ɓurtuɗe no feewi e ngolɗoo laawol, sibu ɗe kaɗii laaɗe diwooje diwde e nder yoga e leyɗe Orop (Angalteer, Farayse … ). Ko ɓuri heewde e kanndaaji maa uddaa, alaa laana juurotoo, alaa ndiwoowa, ɗannotooɓe toobii. Yeru, ñalnde alet 18 abriil, denndaangal kanndaaji Farayse udda.
Hay Afrik tinii batte mum, sibu yimɓe men jookiiɓe toon walla yiɗɓe yahde toon ina ndoŋki. Ko ɗum kadi addani Barak Obama e Sarkosi e laamɗo Angalteer e mo Sued e mo Espaañ kam e gardiiɗo leydi Almaañ hono Angela Merkel kala haaytude yahde tawtoroyeede wirwirnde hooreejo leydi Rumaani cankinooɗo e aksidaa laana ndiwoowa to leydi Riisi. Ooɗoo wolkaa kaɗɗo laaɗe diwde to Orop hannde, filñitii ko ñalnde 20 mars : o fuɗɗorii ko wolƴude (no ngooƴam nii) hayngo kaaƴe, hade makko fuccitaade ñalnde alarba 14 abriil.
Wolkaa o wukkitta ko doondi e ngabbon leydi cewkon. Fof saggoyi ko dow asamaan. So kon puɗɗiima tellaade, e oon sahaa ina hulaa woto ɗum addude ñawbuuli, sibu yimɓe ngonata ko e foofde ɗum.
Ko ina wona jooni duuɓi 16 ooɗoo wolkaa woni ko e iccitaade. Tuugude 1994, ɓetirɗe yerɓo leydi e maantorɗe GPS (balises GPS) tinii ƴergol hayngo kaaƴe ngol (magma).
Ngam faamde ɗum, maa ciftoraa wonde Islande ko bannge jiyotooɗo geejol kaaƴe wolkaa peccitɗe geec Atlantik ummaade rewo fayde worgo. Yanti heen, Islande tiimi cot ko e «nokku gulɗo», pasoowo nder leydi, alaa ko heedi hakkunde mum en so wonaa 700 haa 800 km. Ina wayi no duunde Islande nde e hoore mum ko noon ardi : ko hayngo kaaƴe joowondiri ɗoon. Annduɓe ɓe mbiyi nii ɗumɗoo ko fuccitannde tokosere. Tagi ɗum jogaade ɗeeɗoo batte hikka tan, ko sabu mum hawrude e keneeli ina tiindii Orop (bannge fuɗnaange worgo). Hol ko addani wolkaa oo fuccitaade jooni ? Annduɓe ɓe mbiyi ko sabu kawrital hakkunde magmaa o (hayngo kaaƴe) e galaas, ɗum woni hakkunde jaynde wulnge jaw e galaas ɓuuɓɗo reyum kuurinooɗo e hunukowolkaa o. Ceerungal ɓurtungal guleeki hakkunde ɗee geɗe ɗiɗi, fotde 1100°C (ndiyam pasɗam ko 100°C fat), saabii mawnugol fuccitannde nde. Ɗum noon jibinta ko punndi e ndoondi koyndi no feewi kam e geɗe goɗɗe bayɗe no gaasuuji baɗɗi asidaaji, ko wayi no fuliyoor mo nganndu-ɗaa ko posone bonɗo (e hitaande 1783 puccitagol wolkaa Laki sariino mo e Islande, wari jawdi e ko ina tolnoo e 3 000 Islanndenaajo sabu heege. Ndiin ndoondi saabinooma higgu e nder Orop ; won wiyooɓe nii oon higgu ina jeyaa e ko saabii Waklitere waɗnoonde e oon sahaa Farayse, hono Révolution Française 1789).
Hannde noon, uddugol kanndaaji Orop, ko ngalu keewngu waasetee heen, haa arti noon wonande pelle jolngo diwooje, ko ina tolnoo e 147 miliyoŋ oroo (57 miliyaar ugiyya) ñalawma kala mo laaɗe ɗe ndiwaani.
_______________________
Hol to woni Islanndaa
Islande (woni leydi galaas) ko dowla jeyɗo hoore mum, gonɗo e duungel peggungel, woni ngel jokkondiraani e duuɗe winndere mawɗe ɗe, hono Amerik, Orop, Asii, Afrik e Ostaraali. Ndi woni ko Geec Atlantik rewo, hakkunde Groeland e Ekos. E nder 192 leyɗe jeyaaɗe e Fedde Ngenndiije dentuɗe, heen 45 ko duuɗe pegguɗe (insulaires).
Njaajeendi wertallo leydi ndi ko 103 000 kilomeeteer karee. Fotde 320 000 neɗɗo ina koɗi e mayri. Laamorgo mayri wiyetee ko Reykjavik, ɗemngal mayri wiyetee Islande. Hade 2008, ko kayri wonno leydi ɗiɗmiri to bannge dañal e ƴellitaare. Isalnde jeyaaka tawo e Dental Orop. Ɓe mbaɗii jeyeede heen ñalnde 17 sulyee 2009, ina yaakoraa ma ɓe njaɓe heen.


text:
Kolosiri
Mbeɗe ká Pol ɗaa / ha̰ nzoɓ mbika lawri ká Kolos
Ɓay ká se tul feri ká ɗo ɓil mbeɗe ni key
Mbeɗe key na, ɓay ha̰nɛri ká ɗi ɗaa ɓa maa kḭ ɓáy ɓay ká ɗo ɓil Mbeɗe ká Pol ɗaa ha̰ nzoɓ mbika lawri ká Efɛz. Ka ɗaa ɓáy nam ɓe káʼa náake hul sal, ze a píeke ha̰ nzoɓ mbika lawri ká Kolos, ɓay ḭi lɛ, rìi fe ká nzoɓri ká i fere nzoɓri fe fére baylu na, i ɗaa nzoɓ mbika lawri nduo kḭ. Ká ɓil fe fére ɓari na i ɓaa mii, ndaɗ ɓay kóɗ wṵruri ká re mbay; rɔɓay, ndaɗ ɓay ɗáa vu mbom ɓo tul bol kusol ɓari ká se tul fe sṵm, mase fe nzɔkɔ. Roo lɛ, ká ɓil mbeɗe key na, Pol fere ri fe mii, zaɗ saŋmakeri ku na rìi fe ká nun nzɛm ɗo ɗi kara, i ɗo ɓáy hṵrusuo mbḭw ká ɓay sɔ́kɔ nzoɓ ha̰ ni mgba sùo-ɛ ká tul kɔn fe naysuo ya.
Pam na, nzoɓ ziŋ ɓáy faa huɗ Krisi Vu Ŋgɛrɛwṵru ká tul puu say huɗ kḭ hɔy. Fe ká Krisi ɗaa na ma-maa ɓo, nzoɓ se síe fe kḭ mbǎa. Nzoɓ mbika lawri ɓa nzaa váw sùo ká mbḭw, a Krisi laa lɛ, ɓa tul. I ɓá nzoɓri ká i mgbaka ini ziŋ kḭ, ɓay ḭi lɛ, sal inike na siŋ ri zuɔ kḭ mbḭw hɔy riw bele.
Máa ɓayri ká ɗo ɓil-e
Krisi, ɓáy peɗ ɗáa ɓe: 1.1–2.19
Peɗ ɗáa nzoɓ fie ká ɓil Krisi: 2.20–4.6
Ɔ́rɔ ɓie ɓay: 4.7-18
1
Soko ká Pol hii ha ri
1 Ɓi Pol ká Ŋgɛrɛwṵru ha̰ mì ɓa nzoɓ ndáy nzaapeɗ Zezu *Krisi ɓáy law hiiya ɓe na, ɓúru yṵ-i Timote, 2 ɓuru ɗaa mbeɗe key ha rì ɓaarì nzoɓ taa Ŋgɛrɛwṵruri ká ì kaw Kolos ká í ɓa yṵ ɓuru a í ɗo tul ɓay Zezu Krisi. Ndaɗ ɓay haŋa law huoke ɓáy ɗɛkɛkɛ taa Ŋgɛrɛwṵru, Bǎa naari ka sáɗ ziŋ rì.
Nzaa ɓay kere Pol
3 Ká ɓil nzaa ɓay kere ká ɓuru ɗaa ɓay tul-rì na, ɓuru ɗaa taambɔl ɓaŋguɔ ha̰ Ŋgɛrɛwṵru, Bǎa Ŋgɛrɛmbay naari Zezu *Krisi, 4 ɓay ḭi lɛ, ɓuru laa soro ɓay law-rì ká ì ɗaa ɓo tul Zezu Krisi, ɓáy ini ká ì mgba ziŋ nzoɓ Ŋgɛrɛwṵruri riw bele na. 5 Zaɗka tusuɛ ɓay ká ɓa Ɓay Kere tḭi luo-rì na, ɗaa ha rì tuu fe ká ì ɗaa law-rì te ɗi ká Ŋgɛrɛwṵru ɗaa ɗo nulue ɓay tul nzoɓ ɓeri na. Ɓe ze, mbika law ɓáy law ini ɓaarì na, ɓar sa̰w ká ɗi. 6 Ɓa Ɓay Kereke ku na ze ya̰a zaɗ kpol kpol ká tusiri key, a lie lereke ɓáy zaɗ zaɗ riw bele munu káʼa ɗáake ká sakra ɓaarì ɓa ɗḭ̌ɛ hɔy ɓáy nam ká ì láake ɓay law kere Ŋgɛrɛwṵru ɓa titire ɗɛkrɛ a í tuu law kereke ta-taŋ na. 7 Epafaras ká ɓa bǎw peɗ ɓuru ká ɓuru kɔ ni ɓa nzoɓ nun ɓuru na ze fere rì feke na ku. Ka ɗaa peɗ ɓay tul-rì munu ɓa nzoɓ peɗ Krisi ká ɗaa peɗ ɓe ɓáy zaɗɛ nzɛɗɛm. 8 Ɓe na, ka ví lo soro ɓay ini ká Tem Law Pie ha rì na ha̰ ɓuru laa.
9 Sa̰wke mini ze, ɓáy nam ká ɓuru láake soro ɓay ɓaarì na, ɓuru ɗaa nzaa ɓay kere ɓay tul-rì ɓúru ta̰a ya. Ɓuru koɗ Ŋgɛrɛwṵru ɓay haŋa ni ka ha rì nun nzɛm ɓáy fe kɔ́kɔ ɓáy faa Tem Law Pie, ɓo ha rì kɔ́ke law hiiya ɓe na ka táŋ kaɗ kaɗ. 10 Ɓe nda̰w rɔɔ, ì máa ɓay séke simseɗ munu ká Ŋgɛrɛmbay hii í ɗáake feri ká rii law-ɛ ɓaŋguɔ. Ì líe lereke ɓáy kere ká ɓil feri riw bele ká ì ɗaa, a í tǔuke Ŋgɛrɛwṵru ɓa pola pola nda̰w. 11 Ɓuru koɗ Ŋgɛrɛwṵru ɓay haŋa ni ka sɔ rì ɓáy hṵrusuo riŋ ɗika ɓe, ɓay haŋa ɓo ì sṵ̌uke law-rì ká ɓil feri riw bele, a í íkike law-rì. 12 Ì ɗaa taambɔl ɓáy suoriya ha̰ Bǎa Ŋgɛrɛwṵru ká ɗaa ha rì ziŋ fe kereri káʼa ɗaa ɗo ɓil zaɗ taŋa ɓay tul nzoɓ ɓeri na mbḭw hɔy ziŋ ri. 13 Ɓe na, ka tina naari saa ɓil hṵrusuo suŋ tilo, a ha̰ Vi-e káʼa kɔ ni ɓa nzoɓ nun-ɛ na re mbay ká tul naari. 14 Ɓáy faa Vi-e na ze, ka tǐnake naari saa ɓil hṵrusuo feya̰a ká mgba naari ɓa koy, a nda buma ká tul feya̰a naari.
Zezu Krisi ɓa mbay tul feri riw bele
15
Ŋgɛrɛwṵru ká nzoɓ kɔ ni ɓáy nun ya na, *Krisi ya̰a fe ɗáa ɓe ha̰ nzoɓ kɔ́ke ni. Krisi na ɓa titire nzoɓ ká ɗo pola ɗɛkrɛ rɔɔ, feri riw bele ɗo ɓáy*
, 16
ɓay ḭi lɛ, ɓáy faa ɓe na ze, Ŋgɛrɛwṵru ɗáake feri riw bele ká nulue nda̰w, tusiri key nda̰w, feri ká nun kɔ nda̰w, feri ká nun kɔ ya hɔy kara nda̰w pi. Ka ɗaa wṵruri ká i kaw tul kariŋgaw mbay ɓari nda̰w, hṵrusuo ká kal tul hṵrusuo ha̰wri nda̰w, temri ká re mbay nda̰w, rɔɔ hṵrusuo ká re tul nzoɓri nda̰w pi. Ɓa tusuɛ kḭ, feri riw bele na ɗo ɓáy faa ɓe, a ɗo ɓa fe riŋ ɗika ɓe. 17
Ɓe kḭ ze ka ɓa titire nzoɓ ká ɗo pola ɗɛkrɛ ká tul feri riw bele; taambɔl ɓe na ze feri ɗǒke ɓáy zaɗɛ zaɗɛ.
18 Ɓe na, ka ɓa mbay tul nzoɓ mbika lawri ká i mbṵ tul kḭ riw bele, a ɓari laa lɛ, i ɗo munu ɓa sùo-ɛ. Ka ɓa sa̰w káw ɓáy kumnun; a ɓa titire nzoɓ ká tḭi saa sakra nzoɓ huɗeri, ɓay haŋa ɓo ka ɗo pola ɓa ŋgɛrɛ tul feri riw bele, 19 ɓay ḭi lɛ, Ŋgɛrɛwṵru hii ɓay haŋa fe ɗáa ɓeri riw bele ká ɗo ɓil law-ɛ na, ka ɗaa puo ká ɓil law Vi-e. 20 Rɔɓay, ɓáy faa ɓe na, ka hii ɓay haŋa feri riw bele na i zúɔ ziŋ ni. Ɓáy faa sím Vi-e ká uo ká tul puu say huɗ na, ka ɗaa ha̰ ɗɛkɛkɛ ɗǒke sakra ɓe ɓáy feri riw bele ká tusiri key nda̰w, nulue nda̰w pi.
21 Ɓaarì hɔy kara, pola lew na ì ɗo fal kpaŋ Ŋgɛrɛwṵru. Ì ɓa nzoɓ tul ŋga̰ni ɓeri ɓay tul kér ɓay ɓaarì ká ndaya ká ha rì ɗáake feri ká ndaya na. 22 A lɛ, timbɛɗɛ key na, ɓáy faa Vi-e ká pɔŋ sùo-ɛ ha̰ huɗ na, ka ɗaa ha rì zuɔ ziŋ ni, a ha rì ɗo pol-e ɓáy law ká *taŋ kaɗ kaɗ, taŋ ɛm nda̰w, rɔɔ ɓay kara ti tul-rì mbǎa nda̰w pi. 23 A roo lɛ, ɗo ndaɗ ɓamba ɓay haŋa rì ɗo tul tusuɛ ɓay ká ɗo ɓil Ɓay Kere na, a í ɓár sa̰w ká ɗi. Fe ká ì ɗaa law-rì te ɗi nzokɗo ɓa ɗḭ̌ɛ ɓáy nam ká ì láake Ɓay Kereke na, ì ha̰ nzoɓ mbḭw mini kara ka ɗaa ha rì ɗo ɗi ɗi ká ɗi ya. Ɓay Kereke ku na, i ka-káake ha̰ nzoɓri riw bele ká tusiri key. Ɓe ze ɓi Pol, mì víke ɓa nzoɓ peɗke.
Peɗ ká Ŋgɛrɛwṵru ɗaa zuɔ nduo Pol
24 Timbɛɗɛ key na, mì ɗaa suoriya ɓay tul sɛkɛ feri ká mì kɔ ɓay tul-rì. Munu ká *Krisi kɔ sɛkɛ fe na, ɓi sùo-i hɔy kara mì kɔ sɛkɛ fe ɓay tul nzoɓ mbika lawri ká i mbṵ tul kḭ riw bele ká í ɗo munu ɓa sùo Krisi na. Mì kɔ sɛkɛ fe ɓay tul-rì ɓay ɔ́rɔke ɓie sɛkɛ fe ká tɔ̀ŋ ká ɓil peɗ ɓe ká tusiri key. 25 Ŋgɛrɛwṵru ha̰ mì vi ɓa koy peɗ nzoɓ mbika lawri maa ɓáy peɗ káʼa pɔŋ zuɔ nduo-i ɓay haŋa mì ɗaa ɓay tul ɓaarì ká ì ɓa Ziɓ ya na. Ka ha̰ mì ka-káa ɓay ká se tul Krisi na ɓáy zaɗɛ ŋgiɗ bele. 26 Ɓayke ku na, ɗo zaɗ muni ɓa ɗḭ̌ɛ lew hɔy ha̰ nzoɓri kɔ ya wṵ̌m, a roo lɛ, timbɛɗɛ key na ka tina sa̰wke ɗo zaɗ hie ha̰ nzoɓ ɓeri kɔ *taŋ kaɗ kaɗ. 27 Ŋgɛrɛwṵru hii ɓay ɗáa ha ri kɔ wa̰a, mina ze fe káʼa ɗaa ɗo zaɗ muni na ɓa bawda fe, a ndaɗ ɓamba ɓay tul sa̰w nzoɓri riw bele lɛ! Feke na ze ɗo key: Krisi ɗaa puo ká ɓil law-rì ha rì kɔ mii, riŋ ɗika ká Ŋgɛrɛwṵru ɗaa ɗo ɓay tul nzoɓ ɓeri na, ɓaarì ká ì ɓa Ziɓ ya na hɔy kara ì zíŋ nda̰w pi. 28 Ɓe ze, ɓuru ka-káa Krisi na ha̰ nzoɓri riw bele; ɓuru baka ri a ɓúru fere ri mbḭw mbḭw ɓáy nun nzɛmri riw bele ká Ŋgɛrɛwṵru ha̰ ɓuru, ɓay haŋa nzoɓri mbḭw mbḭw riw bele na i ɗǒke pol Ŋgɛrɛwṵru munu ɓa nzoɓri ká i ŋgɔŋ ɓáy faa zúɔ ziŋ Krisi. 29 Sa̰wke mini ze, mì ɗaa sùo-i taa tom, mí ru-ruy ɓáy bawda hṵrusuo ká Krisi ha̰ ni ɗaa peɗ ká ɓil naysuo-i.


text:
Fuuta Jaloo
Fuuta Jaloo (na Fuuta Jalon) ko leydi doŋi e pelle jeyaandi hannde e Ndenndaandi Gine. Hindi tummbii hakkunde Gine.
Joogarafi[taƴto | taƴto ɗaɗi wiki]
Fuuta Jaloo (leydi Fulɓe e Jalunkeeɓe) no wertii e ko yahata 80.000 Km2. Ɗii ɗoo nooneeji leydi no tawee e mayri: boowe, ndantaari, hansaŋere, doŋi, pelle, dunkiiji. Ce’e (teelal: seere) e ayɗe no heewi kadi.
Buruuji (teelal mum ko: buruure) e wonndiije (teelal: wonndiire) no heddii haa jooni fii kala sunnugol buruuji nyaamii ko heewi e funngo ngon. Fello ɓurngo toowde ngon no wi’ee Fello Luura, hingo hewta meeteraaji 1515.
E ndunngu (ittude lewru awril haa ottoombur), toɓo no heewi Fuuta Jaloo. Canɗi e maaje kadi no ila e ndin leydi, yoga e maaje ɓurɗe mawnude ɗen, wano Dimmawol (caangol Dimma) wontugol Maayo Gammbi, ɓalewol (maayo ɓaleewo) anndiraangol kadi Maayo Senegal fow ko ton tubbi. Yoga e canɗi go’o kadi ko Kunkure, Kolenten ekn. Fuuta Jaloo no hittani fota Afirik Hiirnaangeeri ngam canɗi mum e maaje mum.
Yimɓe[taƴto | taƴto ɗaɗi wiki]
Lenyol ɓurngol ɗuuɗude ngol ko Fulɓe. Hiɓe wowla pular, caltuka fulfulde, jeyduka e pulaarji Senegal e Gammbiya kono hika سنلخjogii mbaadiiji makka heertiiɗi. Leƴƴi go’o kadi ko Jalunkeeɓe, Jaakankeeɓe, Maninkaaɓe, Konyaagiiɓe, Basariiɓe, Bajarankeeɓe, ekn. Ko ɗemngal pular ɓuretee wowleede Fuuta Jaloo.
Nyamri Fuuta Jalunkeeɓe ɓen ko ɓuri kon ko maaro, fonnye, kaaba kanyum e kuusuuji wano kappe e jaabere e putee. Fulɓe ɓen acciino nguurndam egga-hoɗa kono haa jooni ngaynaaku no woodi. Yunngo liƴƴi anndaaka.
Taariika[taƴto | taƴto ɗaɗi wiki]
Also see Kingdom of Fouta Djallon
Ndaar kadi [webFuuta]
Fuuta Jaloo ko leydi hoɗaandi gila duuɓi guluuji guluuji. Hino sikkaa Fulɓe aynooɓe fuɗɗino naatude ton gila jamaanu laamateeri Gana e Malle (hakkunde teeminannde 9aɓere haa 15aɓere. Gooto e murtannooɓe laamateeri Malle ɓen laatino Pullo no wi’ee Koli Teŋella. Hino sikkaa Koli Teŋella ardu e yimɓe mum haa ka wi’etee ɗon hannde Telimile, ko ɗon o surraa (ɗum ko e teeminannde 15aɓere). Ka attorum Fulɓe e lasliiɓe ɓen, ɗum ko Jalunkeeɓe, Soosooɓe e leƴƴi go’o wano Kisiiɓe e Baagaaɓe, ɓe hoɗiduno e hoore jam, teeŋtii nde tawnoo ɓe fow maɓɓe ko sanamuuji ɓe rewaynoo. Kono ittude e teeminannde 18aɓere alsilamaaku fuɗɗii naatude e leydi ndin. Ko Fulɓe iwrunooɓe reedu Maasina wonunoo sabu mum. Nde ɓe tawnoo ɓe fuɗɗike ɗuuɗude e doolnude, ɓe murtitani Jalunkeeɓe ɓen. Hareeji jihaadi wulɗi huɓɓi e leydi ndin. Kono juulɓe ɓen heɓi poolgal. Ko ka konu Talansan, laatinoongu e hitaande 1725 Fulɓe ɓen fooli fes ɓe sinci dawla almamaaku e ley ardungal Alfaa Ibrahiima Sammbegu, ɓurɗo lollirde Karamoko Alfaa. Diiwe 9 sincaa. Kannje woni: Timmbo (laamorde nden), Timmbi Tunni, Keebaali, Koyin, Kollaaɗe, Ɓuriyaa, Foodee Hajji, Fugummbaa, Labe. Diiwal kala no mari laamɗo mum. Ko Almaami on woni hooreejo Fuuta on fow, hella ka dawrugol e hella ka diina.
Fii danndugol leydi ndin piiro fii laamu, tuuginorde Fuuta nden halfini laamu ngun cuuɗi ɗiɗi, Soriyaa e Alfaayaa, happani suudu kala duuɓi ɗiɗi. Ngal lomtondiral ka laamu haɗaali fitinaaji yanude hakkunde cuuɗi ɗin ɗiɗi. Nde tawnoo kadi ko njuɓɓudi laamu federasiyon, diiwe ɗen no jokkunoo tun heɓtugol geɓoy geɓoy e mbaawka kan. Ko ɗum lo’ini Fuuta weeɓinani Faransiiɓe naatugol. Caggal nde ɓe foolunoo ka hare Pooredaaka e hitaande 1896, ɓe bonniti almamaaku ngun ɓe lanci yuɓɓo dawroyankeewo ngon. Ko ɗon taariika Fulɓe Fuuta heertiiɗo on timmi sabu gila on saanga leydi ndin ko e nder leydi ɓurndi yaajude, innaandi Gine jeyaa.
Fuuta laatino leydi ganndal e diina e pinal e ɗin jamaanuuji. En limtay yoga e ceernooɓe, karamokooɓe e waliyyuuɓe nantuɓe innde wano: Ceerno Aliyyu Gommbaa, Ceerno Aliyyu Ɓuuɓa Ndiyam, Ceerno Saadu Dalen, Ceerno Maawiyatu Maasi, Ceerno Sammba Mommbeyaa. Ɓen ceernooɓe wallifino defte ɗuuɗuɗe e aarabuure kanyum e pular, wano deftere diina lollunde, Oogirde Malal, nde Ceerno Sammba Mommbeyaa wallifii e pular.
S. G. T
- [webFuuta]


text:
Koɗo mawɗo men Ko Ceerno A. BAH jaayndeyankoojo tefoowo jeyaaɗo Sarlon
Saakitaama ñannde : Hesɗintinaama ñannde :
Koɗo mawɗo men hannde e kaa taskaram, ko jaandeyankoojo hertorɗo tefo. Ko wiɗtiyankooko, himo hebla doktoral makko to duɗal mawngal North Western USA. Ko o winndiyankeejo. O yaltinii defte ɗiɗi no tawaa e majje, tefoore nde o wadi fii ñawu Ebola. Innde mayre: “Wabaawi Ebola e nder hirnaage Afrik. Sosiyeeteeji e dawroyankooɓe bonɓe”. .Ceerno BAH, no lolliri tefooje ko faati e piili wawɗi ɗi o waɗi e dow laamu Sarlon. Nguyka jawle hawtaaɗe, ngeenaaje bonɗe. Ko kanko woni jaayndeyankoojo tefoowo ɓuraaɗo e mooleede e nder Salon. En jaɓɓike mo ɗoo hannde ngam o ɓannginana en ɗee golle makko.Ɗee balɗe o yaltinii gunndooji ɗeɗɗuɗi laamu ngun haa e daande. O aray ɗoo o fensitana en ko o tini e ko o feññi e nder wiɗagol makko.Ko saɗi mon ko toolii e kaa taskaram.Bismilla koɗo men on.


text:
Jubbande e Dewgal Haal-Pulaaren e nder Fuuta, yeru Boosoya (Kayhayɗi))
E nder reedu Fuuta, diiwaan biyeteeɗo Boosoya, e wuro wiyeteengo Kayhayɗi, dewgal banndiraagal ko nii yahranno: Resondirta ko ɓiɓɓe baaba, resondirta ko ɓiɓɓe yumma (remmeraaɓe), resondirta ko denɗiraaɓe, resondirta ko fotɓe jibinannde,
Jubbande e Dewgal Haal-Pulaaren e nder Fuuta, yeru Boosoya (Kayhayɗi))
E nder reedu Fuuta, diiwaan biyeteeɗo Boosoya, e wuro wiyeteengo Kayhayɗi, dewgal banndiraagal ko nii yahranno: Resondirta ko ɓiɓɓe baaba, resondirta ko ɓiɓɓe yumma (remmeraaɓe), resondirta ko denɗiraaɓe, resondirta ko fotɓe jibinannde,
resondirta ko fasiraaɓe. So tawii ɓiɗɗo debbo jibinaama tan, o nangante bandiiko, wiyee ɓiɗɗo gorko haɓɓi e makko tekkere. Walla o haɓɓanaama e makko tekkere.
Hol no ɗum yahratnoo?
So wiyaama debbo heɓtiima (jibinii) tan, bandiraaɓe kala ngaran salminde mo. So tawii andaama ko ɓiɗɗo debbo o heɓi, gooto e rewɓe ɓee, tawa ko gorgilaaɗo, walla yummiraaɗo cawndiiɗo, walla jom suudu kaawiraaɗo, seelta ceeltol e comcol mum, o haɓɓa e jungel tiggu oo. Nii woni o nanganii ngel ɓiyiiko gorko. Tuggi oon sahaa haa nde sukaaɓe ɓee mawnoyta, ɓiɗɗo gorko gotɗo biyɗo ene yiɗi cukalel dewel ngel kala, jaabatee ko o ƴamaaɗo, walla ko o gadaaɗo. Jinnaaɓe ɓiɗɗo gorko kaɓɓanaaɗo tekkere oo ene kollira yiɗde mum en e geɗe kala, ngam siiftinde aadi maɓɓe.
So tawii Alla waɗii suka debbo o yontii naatde dewgal, ƴamal ngal waɗtee goonga : ñuumbordi addee to yumma makko, heen huunde feccee e bandiraaɓe ɓadiiɓe, wiyee kaariyel rokkaama kaari. Nafoore addee, ɗum woni hujjaaji ko wayi no koltu debbo oo, wutte baaba e wutte yumma, ekn. Doŋngal lahal ene waawi ardude e nafoore, kono kadi ene waawi arde baŋnge: ɗuum soomii ko lehe ƴeekiraaɓe e caabune esiraaɓe. Ƴeekiraaɗo kala e esiraaɗo kala ene fondaa ko addata. Ƴeekiraaɗo gardiiɗo geɗe kala oo noon, ko dokkaaɗo suudu oo : oon wiyetee joom suudu. Rokkeede suudu, ko bannde gorko subaaɗe ma e baŋnge dewol walla gorol yo a won mawɗo ƴeekiraaɓe, ndañaa geɗal keertingal gila e dewgal, haa e innde, ekn.
Kumal : ko ɗuum woni dewgal. Dagnata dewgal noon ko teŋe. Teŋe ɗee ene wona jawdi ndariindi, ene wona kaalis, ekn. Ndiin jawdi ko debbo oo tan jeyi ndi. Ndi feccetaake etee ndi rokketaake. Debbo oo wiyee humdanaama e gorko. O daganiima mo e yeeso Alla e jeese juulɓe. Hay so taawii dewgal humaama hakkunde debbo e gorko, e nder Fuuta, aadaaji goɗɗi ene ngoodi potɗi rewreede haa gorko heɓa debbo muuɗum:
Naamnitirɗi ummoo to galle gorko faya galle debbo: ko ɗum kaalis newnoowo garal debbo galle gorko mum. Koreeji debbo o e gorko oo njooɗodoo, kaalda, taƴa ñalngu ngu debbo oo hurtotoo.
Kurtungu : ko ñalngu ngu debbo ummotoo to galle baaba mum, suudu neene mum, faya suudu mum, galle gorko mum. Ñalngu nguu ine wiyee ndiftungu e heen e diiwaanuuji, walla kadi cuddungu.
Ñalnde e suudu : Ňalawma kurtungu nguu, debbo ñallata ko e suudu kaŋko e giƴiraaɓe makko. Hakke doole jiknaaɓe makko to tolnii, ɓe kirsanee, walla ɓe ndefanee, walla ɓe mbeltinee no wayi wayde kala.
Piye: Yumma mum jombaajo nodda banndum en, so tawii o nootaama o fiyanee kaalis. So piye ɗee ndentii, kaalis o hiisee, kinɗe limtee, gooto heen kala rokkee feccere mum. Piye goɗɗe ene piyee tawi hiiri, ɗe mbiyetee ko cord i: ko comci daneeji ɗi jombaajo dammbortoo ɗii keettatee heen.
Cuuɗoygol jombaajo: So tawii giyiraaɓe ɓe ndañii no ɓe puuntiri mawɓe ñalluɓe e galle oo, ɓe nawat debbo oo, ɓe cuuɗoya mo. So hiirii haa waktu kurtungu yontii, fedde gorko oo naata e wuro ene yiiloo debbo mum. Fedde debbo o wiya yo ɓe njeen ɓe no ɓe ngartiroya jombaajo. So ɓe keɓii njeenaari maɓɓe, ɓe njaha ɓe ngartiroya jommbaajo: ɗuum ko huunde e hujjaaji maɓɓe.
Lootgol jombaajo: so taawii jombaajo artiraama galle baaba mum oon saanga o lootee. Lootata mo ko rewɓe aaɓɓe, ɓe nganndiraaka cuutule walla ceerle ekn. So o lootaama haa gasii, o ɓoornee comci ngaaɓɗi, walla comci ganni ɗi ɓoornetaake so wonaa e ñalɗi moƴƴi bayɗi hono yaŋnge walla innde, ekn.
Duwaawu jignaaɓe: jombaajo hade mum yahde galle gorko mum maa o wayninee. Jignaaɓe makko mbaajoo mo no debbo jooɗirtoo e nder galle, e nder suudu, no o wonndirta e esiraaɓe e ƴeekiraaɓe e banndiraaɓe gorko no potiri. So ɗuum ɓennii, ɓe nduwanoo mo hade makko yaltude galle.
Baɗɗingol: so tawii yahdu yontii, dendiraaɓe (ɓiɗɓe gorgilaaɓe) ngara waɗɗinde kaliifa (ɓiy kaawiraaɗo) mum en. Waɗɗinde noon ene siforoo nii:
– Waɗɗinde e keeci (wammbude); – Waɗɗinde e daabaa (mbabba, walla puccu, walla ngaari, ekn) ; – Baɗɗingol oo sahaa jooni noon ko e oto no waawii siforaade fof.
So tawii denɗiraaɗo waɗɗinii denɗum haa o yettinii mo damal galle gorko, e oon sahaa, o wiya debbo tellotaako, saka naata galle so wonaa o tottee mbaɗɗinirdi makko. Ɗuum fawii e ko fawi gorko oo, tawi kadi ene hawri e baawal mum. Mbaɗɗinirdi ko huunde e hujjaaji Fuuta.
Wiseede koondi: So debbo naatnaama galle gorko, tawat yumma mum gorko o, walla gooto e jignaaɓe makko rewɓe ene jooɗii, ene porti koyɗe mum , o addee, o lelnee e dow koyɗe hee. Tawa oon saanga gaweeje loowaama e lehel walla e battu. So jommbaajo lelnaama, gawri ndii wisee e makko, awluɓe walla ñeeñɓe ene njima, ene nduwoo : “yoo koondi mal mo, yoo mal jommbaajo, no maldunoo adinooɓe mo e suudu nii.”
Lelnde: so tawii lelnde yontii, addunooɓe jommbaajo koota galleeji mum en, haa heddoo dammboowo (walla dammbooɓe). Ko ɓeen ngonndata e debbo jommbiniiɗo oo haa nde o dammbitii fof (nde o yalti e suudu). Comci daneeji debbo mboomri heewi dammboraade.
Njeenaari: So debbo leliima haa tawaama ko o suka, gorko ene joganii mo njeenaari. Njeenaari ndi, heewi ko sorneede e les ngaflaawu. So yahii haa weetii, kanko gorko oo, ko waawi yeende debbo makko kala, jignaaɓe maɓɓe e wanndiraaɓe makko rewɓe ene mbaawi fawde heen goɗɗum.
Ñaam gawri: Ñalawma gadano debbo waali e galle gorko mum, so o finii, kanko e fedde makko kala ɓe njaɓataa ñaamde so wonaa ɓe njeena. Ndiin njeenaari wiyetee ko ñaam gawri. So tawii ɓe keɓii ndiin njeenaari haa timmii, oon saanga ɓe ɓattinee kacitaari (ene wona gosi, walla teewu, walla kafe, ekn) ɓe ñaama.
Woli boombi: So kaccitaaje ɓennii, fedde debbo naamdo woli mum. Woli wonatnoo ko kaaƴe pijirteeɗe. Kono woli boombi ko tanngal walla mbiskit fijirtee, heen huunde ñaamee.
Bula boombi: Bula oo ne ko hujjaaji ɗi mboomri cuddaandi fof rokkata fedde mum. Ko gorko oo yaltinta ɗiin hujjaaji.
Dammbordu: Ko ñaldi ɗi debbo wonata e suudu (balɗe tati, walla balɗe jeeɗiɗi, walla lewru), wiyee ko o dambiiɗo. Omo ɓoornii comci jommbaajo (Daneeji wonande mboomri), omo muurnii tuggi dow hoore makko haa heɓi koyɗe makko. Yeeso makko omo muurni heen ɓurtungal. So tawii o wonndi ko e fedde makko, o wedditto ɓurtungal ngal e hoore makko. So o nanii teppe neɗɗo, o artira ngal e yeeso makko. Gorko makko, kañum e fedde mum, e banndum en, kala e muuɗum en jiɗɗo yiyde yeeso makko, maa oon yeena mo: ɗuum woni ñoortirɗi, wiyee o ñoortii mo.
Guppuli: So debbo dammbiima haa o dammbitiima, fedde makko jiiɓa ɓakkere (jooni ko conndi farin heewi waɗeede), ɓe naata e wuro, eɓe njiyloo fedde gorko oo. Kala heen mo ɓe njiyi, ɓe muulat e muuɗum ɓakkere ndee. Ɓeen ne, ndidda ɓe, mo ɓe keɓtii kala ɓe njoftoo, walla ɓe piya. So ñalawma oo woɗɗi noon, ɓe ndenndina comci ɗii kala, ɓe tottee caabune, ɓe tiindoo maayo walla woyndu. Ɓe ñalla wuppude haa hiira, ɓe ndoontoo guppirɗe maɓɓe ɓe ngarta wuro. Tawa oon sahaa, e galle gorko ɗoo, ɓe kirsanaama, ɓe ndefanaama barmeeji gosi e teewu. No ɓe njettotoo to galle ɗoo tawat barmeeji ɗii ndeftaama. So ɓe njettiima, ɓe ndootoo guppirɗi maɓɓe damal galle, ɓe ndoora fijirde: “Yaay addu ko ndefanno-ɗaa cukalel! Yaay kay moɗii.” Lehe ndottee, leece mbertee, ɓe ɓadinee ɓe ñaama.
Moorol jommbaajo: So jommbaajo dammbitiima, o ɓoorii daneeji ɗi o ɓoorninoo ɗii, e oon sahaa, o firta muggi ɗi o waɗananoo ñalnde o ñalli e suudu. Gayi, walla ndammiri kirsee, payane cagginee, o ñalla e moorol. Moorol ngol noon heewi moorde ɗum ko neeno caɗtidiiɗo jignaaɓe debbo oo. Omo juuree kaalisaaji, haa e comci, tuggi nde o fuɗɗi haa nde moorol ngol joofi kala. So moorol joofi, teppugol fuɗɗo. Ɗuum ko ciŋkal moorol ngol: ñaaƴe, kaaje, korbuuje, kulaalaatuuje, kanne ñootee e dow jubbi hee. So tawii o gaynii teppude, o lootoo, o sinnkoo, o ɓoornoo comci gaaɓɗi, comci ganni, comci goobaaɗi biyeteeɗi takkaaji, ɗi ɓoornetaake so wonaa e ñalɗi baaɗi no yaŋnge, walla innde, ekn.
Calminoygol jommbaajo: So debbo dammbitiima, omo salminoya galleeji banndiraaɓe. Nguun ñalngu ne kadi o ɓoornoto ko comci gaaɓɗi, o muurnoo wudere goobaande yahdunde e ciŋkal makko ngal. Oon sahaa, omo yahda e ñeeñɓe, omo yahda e huunde e sehilaaɓe makko walla bandiiko en. Ene hasii, to ɓe njettii kala, ɓe teddinte, ɓeen nduwoo yo Alla waɗ barke e dewgal ngal, wooda kadi ko ɓe ndokkaa ko feewti e ndewaagu (cuuraay, walla ɗaɗi, ekn).
Keɓgol hiraande: Debbo dammbitiima haa salminoyii, o waɗta yaltude boowal. E oon sahaa, omo waawi rokkeede hiraande makko, kono kadi omo waawi waɗeede koɗo haa ɓooya. Ɗuum ko tawii o hurtii ko galle esiiko en. So tawii gorko jogii ko nokku mum, so o dammbitiima tan o ɓamat hiraande makko.
Ɗuum wonii ko keblu-mi, ko haaɗi e ganndal am e dewgal Haal pulaar en. Miijo ngo hiisii tan ko diiwaan Boosoya ɗo nganndu-mi, njeyaa-mi ɗoo. Ene gasa tawa e nder oon diiwaan dewle kala njahraani noon; so ɗuum woonii, ko ñiŋaa heen fof ko ɓeydaari wonanta en. Hakkile gooto yonataa, ngooɗoo wiɗto ko jubbande tan e ko feewti e nguurdam renndo fulɓe. Ene yiɗaa, so newiima to Alla, nde wiɗtooji goɗɗi mbaɗatee, e fannuuji ɓurɗi yaajde.
Madiina Burana Tuure


text:
Kewu o udditiri ko seppo cosaan : cate Nuwaasoot e huunde e cate nder leydi. Denndaangal pinal fulɓe e faggo mum en hollitaama ɗo : gila e koltu maɓɓe (comci e cuɗaari),
Kewu o udditiri ko seppo cosaan : cate Nuwaasoot e huunde e cate nder leydi. Denndaangal pinal fulɓe e faggo mum en hollitaama ɗo : gila e koltu maɓɓe (comci e cuɗaari), haa e golle maɓɓe (awo, ndema, ngaynaaka, mbayla, ɗatngo) kam huunde e geɗe pinal, ko wayi no juurgol koondi. Yejjitnooɓe ɗeen geɗe fof, ciftorii ɗe ñalnde heen, won heen ronkuɓe nanngude gonɗi mum en, ɓe nganndaano ɓee ne, won ko njiyi e pinal men ndeen. Ɗum jiidaani e jimɗi jahdooji heen ɗi kam e jime kese pentaaɗe ko ɓooyaani.
Min njiyii toon sukaaɓe rewɓe waɗɓe ñarugal mum en haa timmi : paɗe mukke, gude goro, wutteeji rommbal, kaalaaji folmaat, ina tammbii lehe, beɗi, ina caddi cakkaaji ɗalawali, kaŋŋe mbuure, ina ceŋi kootone doɓɓe, jawe juuɗe, pegge, ina moorii jubbi tippaaɗi korbooje … Ko maa njiyraa gite maa tan, hunuko waawaa ɗum jantaade.
Min njiyii toon rewɓe fulɓe ina njogii boloŋaaji baɗetenooɗi nebam sirme, ina tammbii beɗi hippirtenoonɗi lahe kosam, ñorɗe, kumballi, ɓirduɗe, kore, ɓoggol daɗorgol, burgal … A ɓe njogii baage ƴoogirɗe : ina siftina en yaraano na’i. Aɓe ndoondii lahe, aɓe cippa haaɗi haaɗa e barja….
Min njiyii toon pullo ina wuundii borti kecci, ina wakkii rajo e mo fawi heen Sammba Demmba, ina wakkii jammbere e saawdu, ina waɗi tenngaade, ina saddi talkuru makatuumru.
Min njiyii toon golle ndema : gila ina lewee, haa ina jabbee, haa yettii kiwal…
Min njiyii toon ndiftungu : no yombayɓe mbaɗirtunoo, ko ɓoornotonoo, no diftertenoo haa e juurgol koondi, haa e jimɗi muuɗum : gila e “mbay jalaala” haa yettii “caayoo ndella oolel” e “miin koy mi dañii belaa” …
Min njiyii toon subalɓe awooɓe ina njogii saakitaaji, ina njima pekaan, ina mbakkoo.
Min njiyii toon wayluɓe ɓaleeri e kaŋŋe fof. Gooto e maɓɓe, hono “Baylo leñol” wiyi : “mbayla ko meccal gidingal tellaade e nder bani aadama en ngam wuurde, nguurda, mbaawa reenondirde.” “Ina woodi mbayla cuɗaari, mbayla nguurdeteeka(jale, jammbe, cakaaɗe, seremaaji, ) mbayla ndeentorteeka : (idii ko tafngo kaɓirɗe waaño, wolde). “Ina woodi mbayla ñarugal : jawe kalkal, cakkaaji …” Wayluɓe rewɓe kam en moorat, (jubbi karwaas, jubbol tiinde, jamana kura …) walla maha looɗe.
Min njiyii toon sakkeeɓe, ɗatooɓe paɗe mukke, ɓolɓolte e cumaaɗe kala.
Ko min njiyi toon ko jaŋtodtaako, ko maa njiyanaa hoyre maa tan !
Ciimtol Bookara Aamadu Bah


text:
Ñalawma mawningol duunde daartiyankeere wiyeteende Jeeriyel Tummbere yuɓɓinaama ñalnde 25 lewru siilto (septembre) 2013 e nder wuro Jiinge Jeeri, tunndo Ligisayba e ballal Jaagorde Pinal, Cukaaku e Coftal Ɓalli. Jeeriyel Tummbere, wonande ɓe nganndaa nokku oo, ko duunde haawniinde sabu ko hettere jeeri lommbiinde e nder waalo, laral leydi mum walla mbiyen sifaa mum leydi mum e puɗi mum fof ko geɗe gaadoraaɗe jeeri seeno.
Ñalawma mawningol duunde daartiyankeere wiyeteende Jeeriyel Tummbere yuɓɓinaama ñalnde 25 lewru siilto (septembre) 2013 e nder wuro Jiinge Jeeri, tunndo Ligisayba e ballal Jaagorde Pinal, Cukaaku e Coftal Ɓalli. Jeeriyel Tummbere, wonande ɓe nganndaa nokku oo, ko duunde haawniinde sabu ko hettere jeeri lommbiinde e nder waalo, laral leydi mum walla mbiyen sifaa mum leydi mum e puɗi mum fof ko geɗe gaadoraaɗe jeeri seeno.
Kono paamen faayiida mo duunde ndee dañi ummoraaki e haawniinde sifaa mum. Rokki Duunde Jeeriyel ndee martaba ko Ɓokki Sammba Gelaajo Jeegi Bah e yanaande Ceerno Suleymaani Baal wonde ɗoo. Ko ɗeeɗoo tiitooɗe ɗiɗi ngaddani nokku oo waɗaneede ñalɗi e mawnineede.
Ñalnde 25 ndee, tuggude e puɗal naange haa heɓi 9w15 hojom ko e kebungal e njuɓɓudi wonaa. Gaaɓɗi nannduɗi goobuuji keed-heedtondiraa tuugnaade kadi e darɗe joom mumen. Yimɓe sappo fof ndesndaa fannu e geɗe fitiram-gollaagu Fulɓe Fuuta Tooro ngam feeñninde ngalu Pinal Leñol ngol. Caggal ndeen lowre lawagol e peccugol golle, ɓuri teeŋtineede e ndiin mbaydi ko geɗe ɗiɗi : Harbiyankaagal ngam hollirde hanki Sammba Gelaajo Jeegi Bah. E oon fannu, dimaaɗi e petelaaji e geɗe harbiyankaagal keblaa, ndesndaa sagataaɓe ɗooftiiɓe ñarogal jaambaragal ganni timmungal e Ceernaagu ngam siftinde ko wonnoo darnde e nguurndam Ceerno Sileymaani Raasin Baal.
Nde geɗe ɗeen ngasi caggal nde goomu njuɓɓudi rewni ɗum e tame hoolkiso haa yenanaa fof yuɓɓii, yuɓɓanii ndaaratnde, jamaanu nguu waynii galle Njaay Saydu Aamadu, njaatigi ñalawma oo e golle ɗee, ena jogii leppi binndaaɗi golle ñalawma oo, tiindi bannge funnaange wuro Jiinge, ena yooɓii daaɗe belɗe no limmbam njuumri haa yettoyii ilam. Ko toon Duunde Jeeriyel ndee woniri e nder ilam. Hakkunde mayre e dow ŋakki 1km ko seeɗa. Nde yimɓe ɓee ngari haa ndarodii e daande ilam, jonaaɗo meer ngalluure Ligisayba Gorgol ena wiyee Abdullaay Alasan Bah mo Awoynaat rokki yamiroore e innde mawɗo mum Hammaala Kan yo golle ñalawma oo puɗɗo. Golle ɗee kurmbitiraa ko Quraana tedduɗo e ɗemngal Jaalal Leñol Soh lollirɗo Aali Oolel. Quraana joofi, njaatigi ñalawma oo hono Njaay Saydu Aamadu waɗi konngol bismaango feewde e arɓe ɓee …
Nde o rowi, subalɓe njeetato kebli laaɗe, keblani fotɓe juuroyaade duunde ndee. Goomu njuɓɓudi toɗɗii fotɓe yahde. Rewɓe e worɓe njoli e laaɗe, payi to duunde too. Nde laaɗe njoofi, ɓe njuuwi e huɗo toowko haa ɓe njettii e Lelnde Suleymaani Baal. Yanaande ndee soktaa, huunde e worɓe ɓee naati e nder rawda oo, rewɓe ɓee kaaɗi boowal. Duwaaw sakkitaa, duwaa haa timmi, lappol banngotooɓe yawti to Ɓokki Sammba Gelaajo Jeegi. Ko ɗoon ngol waynorii Duunde Jeeriyel, ngol jolti e laaɗe, ngol fayti wuro.
Jamaanu ngu dañaano juuroyaade duunde ndee fof heddii ko to galle njaatigi too haa yahnooɓe ɓee ngarti. Ko ɗoon ɓurnooɓe humpitaade nguurndam Sammba Gelaajo Jeegi e ñaam-golluuje Sileymaani Baal ndokkaa konngi ngam yeewtande yimɓe ɓee. Caggal daarti nguurndameeje ɗeeɗoo jaale mawɗe. Jamaanu nguu ruttitii ko e geɗe guuraaɗe hannde e nder leñol ngol, teeŋti e nder diiwaan oo, e waɗde wasuyaaji tiiɗɗi, teskinɗi sanne.
Ñalawma Jeeriyel Tummbere waɗii faayiida mawɗo. Yimɓe mawɗe nootitiima e ñalawma oo, ko wayi no Umaar Hammaat Baal, nulaaɗo galle Baalɓe Baabaaɓe Looti
e Abdullaay Alasan Bah mo Awoynaat, garɗo e innde Hammaala Kan, meer Ligisayba e Umaar Abdullaay Lih lollirɗo Gobi, koroowo jaŋde lesre to falnde Mbaañ, gummoriiɗo to Jowol… To bannge gure, ko ɗeeɗoo neldi nulaaɓe : Awoynaat, Jowol, Lobbudu Barogal, Marayse, Wuro Gijili, Maafoondu e Loƴol.
Njaay Saydu Aamadu


text:
Alhaali waylugol yalage e nder duugal Afrik
Saakitaama ñannde :
Heɗiiɓe RFI fulfulde bismilla mon nder kaa taskaram men faggudu e ɓamtaare. Faandaare Faggudu e Ɓamtaare Afrik, ko faaminde, no leyɗe fewndori to baŋŋe jawle, ɓamtal e saɗteende walla caɗeele ko yowitii e ɓamtaare Afrik. E nder yewtere ndee, kaaleten ko ko faati e waylugol yalage, woɓɓe noddira ɗum ɓiɓɓe daarkase, e nder leyɗeele Afrik. Yeeyoygol ɗum to yaasi Afrik. No yalage waylirte e nder leyɗe Afrik? No ɗum yeeyirtee yaasi ? Holko yalage waɗeteete ? Ko ɗum waawi addande leyɗe e baŋŋe faggudu ? Ngam jaabaade ɗum, koɗo men ko Muhamadi Yero Jaamanka, yeyoowo yalage to yaasi Afrik. hooreejo fedde renndinnde pelle yeeyooje yalage Gine Bissaawo. Cukko hooreejo walde no wi’ee dental yiiloowal pelle yimɓe gollanooɓe hoore mum e nder leyɗeele haalooje portigeere. En keɗoto kadi jantoore nultodiraɗo men Gine Bissaawo Usmaan MBALLO. Oo waɗani en jantore e ko faati e waylugol yalage Gine Bissaawo.
Heɗee kaa taskaram e alkamissare kala, 8:50, himo heɗitee aljuma 17:50 (GMT) Yonta Kuuɓal.
Hiɗon waawi tawtoreede e jewte ɗen ka tonngoode amen WhatsApp: 00221766441282.
Hiɗon waawi yiitude taskaramji ɗin fow ka kelle amen Facebook e Twitter: RFI FULFULDE


text:
Ngomnati mubgal leydi wanngini dabare to laawol woinki ngenaari mallum’en be kuugal maɓɓe.
Ministaajo janngille mo diiwal Chukwumeka Uwajiuba, anndinii ka nyalaande Alhamisa haa Benin nder humto go SEPLAT energy education roundtable be STEP ɗerewol seyo ngol mallum en eltaaɓe.
O wi’i awnirgal keeritiiɗum ngenaari jei mallum’en haa janngille bikkoi(primary) be jei janngirde sekendere, hawtande be ceede yahooɓe ladde janngina ladde , ceede mallum’en ilmu be ceede goɗɗe ɗe boowa, kannjum woni belɗum ko be taskani mallum’en.
O luutinaama be technical adviser makko bi’eteeɗo Mrs.Muna Onuzo Adetana, owi laamorinkaaku maɓɓe ɗum jotta ɗum jokkai waɗugo kala koɗume nder sembee maɓɓe ɓe dinga yobugo janngille denbo ɓe kabdai ɓe ngada bolwe dow chadeele kuugal jangingo.
Owaɗi wungitinaana dow mawɗo leydi Muhammadu Buhari dingi no waɗugo ɗowtante nufooji dow waddugo boitinol dow janngirde , sakkoma kuugal jannginki, gam wartiraɗum cemmbiɗɗum, mawɗum to leydi denbo ɗum wona kuugal artiraa haa aduna.
Bana wiiki makko, Ngomnati moɓgal leydi ɓaawo yiiki gamol ngol mallum’en ngamata nder mahuki leydi ɓeydii duuɓi timminki kuugal maɓɓe gila cappanɗe joweego’o yaaki cappanɗe joweego’o e jowi, nden duuɓi kuugal ngal ɓeydaama gila duuɓi cappanɗe tati e jowi yaaki cappanɗe nayi.
Diga fuɗɗam kakkilanoowo dogginki kuuɗe SEPLAT Dr.Chioma Nwachuku wi’i mallum’en Teemere ɗiɗi be sappo e nayi, be mawɓe joweego’o kakkilanooɓe no janngille dogginirte kollita nder taskaram SEPLAT ngam betanki mallum’en anndal. SEPLAT teacher’s empowerment programme bi’eteeɗum STEP waɗaama ngam betanki mallum’en anndal teknooji, ilmu, fannu, be anndal limngal. O wi’i.
Bindol: Madina Abdullahi Bawuro


text:
Holmo wonnoo Coon SEKK, oo yimiyankoojo senegaalnaajo?
Saakitaama ñannde :
Coon Ballago SEKK anndiraaɗo Coon SEKK ko e ɓeynguure farbaaɓe njeyanoo. Ko e hitaande 1955 o jibinaa Dakar.
O fuɗɗi yimude e paykunyaagal, ka juldeeje e ka jamaaji. Ko noon o yahri haa o naati e ngoomu nalankooɓe ‘’Star Band’’.
Ɓayri o iwii ɗon, o moƴƴini kanko e mussiɗɗo makko Raam Daan. Ɓe yaltini koral maɓɓe e lewru jeegaɓuru hitaande 1987. E hitaade 1996 Coon SEKK humondiri e Ibrahima Silla, jeeyɗo Fewnirdu Syllartproduction gullidayɗo e naalankooɓe. Ko ontuma o yaltini kore tati e ɗen no tawaa Orientissime, koral jaaliingal e adunaaru ndun.
MaaydeCoon SEKK addani golayɓe senngo pinal sunaare mawnde. Ɗum ko naalankooɓe e Njayndeyankooɓe.
GilaYoussou NDUUR haa Baba MAAL, ɓe fow, ɓe hollii yurmeende maɓɓe battane maayde Coon SEKK.
Ka Duuɓi makko sakkitori, buy maandorno oo naalankeejo mawɗo tuumol gollirgol kaalisi fenaande. Ɗum wonno sabu o sokaa lebbi jeenay e hitaande 2015.
Coon SeKK o maayirɗo duuɓi 66, surraama hanki Dakar, laamorgo Senegaal.


text:
Waalde (fedde) Sukaaɓe Daraniiɓe mawninde Finaatawaa he nder Burkina yuɓɓinii he nder lewru Silto (septembre) 2021, kampaañ ngam janngingol sukaaɓe pulaar/Fulfulde. Oon kampaañ duumiima fotde jonte ɗiɗi (jeeɗɗiiji ɗiɗi) kadi o yettinooma he nokkuuje keewɗe he nder leydi Burkina, gila e gure dowriije ɗe haa e ngalluuje ɗe. Fayndaare maɓɓe (ko ɓe muuyi e mum) ko janngin’de, sukaaɓe ɓe duuɓi jeetati haa duuɓi sappo e joy, waawde winndude e taraade he ɗemngal mum en neeniwal fulfulde.
Jokku taro
Like this:
Like Loading...
Ko ñalnde 01/07/1751, tumbbitere adannde Encyclopedie mo Diderot e d’Alembert yalti. Ɗuum noon woniino fuɗɗoode fayde he yolnde ƴellitaare ganndal nde hono mum meeɗaani yiyeede he nder Farayse e Orop kala. Ɗuum jibinii kadi baylogol e hakkillaaji maɓɓe he tonngude hoore mum tan he miijooji donaaɗi ko aldaa e ñaawtoraade ɗum hakkillantaagal e luggiɗinaade he miijo.
Jokku Taro
Like this:
Like Loading...
Ñalnde Hoorebiir 11/09/2021, Black Panther mo Marvel studio ene waɗa fijirde (concert) tawa fijata ɗum ko orchestre Los Angeles Philharmonic, he ɗowgol Thomas Wilkins, wonndude e Baaba Maal mo ngannduɗaa ko kanum wonata bismaaɗo keeriiɗo (invité spécial) hiirde nde. He nder hiirde ndee maa yeeɓooɓe ɓe ndañ fartaŋŋe yeeɓde naɓaka (film) kaa tawa orkester o ene fija gaaci (score/Soundtrack) filma o ɗi ngannduɗaa yuɓɓinno ɗum en ko juɓɓinoowo gaaci (musique compositeur) Suwednaajo, Goransson Ludwig.
jokku taro
Like this:
Like Loading...
Diɗɗal gootal ŋeeñalyankooɓe (artists) mbaylii kallu he nder Toronto, mbaɗi ɗum maayo ñilkoowo defte ngam haɓaade ñiddeende e yah-ngartaa werlaaji. Ngooɗoo wejo, ngo tiitoonde mum wonnoo “Hakkunde coñce e Yah-ngartaa” yuɓɓinnoo ɗum ko diɗɗal ŋeeñalyalkooɓe suuɗiiɓe biyeteengal Luzinterruptus jeyaaɓe Madrid leydi Espaañ.
jokku taro
Like this:
Like Loading...
Ñalnde Aljumaa/Mawnde 23 Morso, 2021 maa fijooji Olympic 2020 (pijirlooji Olimpik) uddiit to Tokyo lesdi Japon. Eɗen nganndi ɗuum fotiino waɗde gila rawane, 2020, kono sabu reentaade mboros Koronaa wirisi oo addanino ɗum yoweede. Fotde jonte ɗiɗi pawɗe (haa 8 Juko) leyɗeele aduna ɗee kala ene kawra ngam waɗɗe pijirlooji coftal ɓalli.
jokku taro
Like this:
Like Loading...
Hooreejo leydi Senegaal Makki Sal, tiiminii hannde njillu mum to rewo Senegaal ngu o fuɗɗinoo gila ñalnde Hooree-biir, 12/06/2021. Ko njillu ɓooyngu dumiingu hakke yontere (12-19 Korse 2021). O yilliima heen diiwal St. Louis e diiwal Maatam. Ko ɗeeɗoo diiwe ɗiɗi soomi ko wonno hanki leydi Fuuta Tooro to bannge Senegaal. Ndeke eɗen mbaawi wiyde he nder ndee ɗoo yontere, laamu Senegaal eggi fayti Fuuta Tooro.
jokku taro
Like this:
Like Loading...


text:
Hamed Bakayoko, lollirɗo Hambak wonnoo Jaagogal Garwanal e sabbordu sankiima ñalnde 10 Mbooy (marse) (marsa) 2021 to wuro Almaañ Fribourg, to o yahnoo safroyaade. Wiyaa noon nawti mo « fekkuru ɓernde » kono won wiyɓe kadi ko Koronaa yooɓii mo.
O jibinaa ko 8 Mbooy (marse) 1965 to laamorgo faggudu Kodduwaar.
Ciftoren ko o tergal heerto RDR-RHDP ngo Alsan Darmaan Wattara ardii. Nde o sankii nde, kanko wonnoo Jaagorgal garwaniiwal, o woni kadi jaagorgal ndeenka, o laatii « meer » wuro Abobo.
Caggal jaŋde leslesere, Hamed Bakayoko naatoyi he 1984 duɗal toowngal Wagadugu, biyeteengal hannde « Université Thomas Sankare”. Ko nde o janngata Wagadugu o naati e dawrugol, o toɗɗaa hooreejo sanɗaaji Kodduwaarnaaɓe wonɓe Burkinaa he hitaande 1986.
Nde o hooti Kodduwaar, o naati he fedde sukaaɓe daraniiɓe heerto PDCI-RDA, o fiilaa hooreejo sukaaɓe janngooɓe (MEECI). Hawri e dille udditaare demokarasi nder leyɗe men. Caggal sankaare Félix Houphouët-Boigny, o jeytoraa e saɗere naatannde sanɗaaji Kodduwaarnaaɓe, kanko e Guillaume Soro e Ble Goudet en.
O janngi haa dursi ko fayti e Jaayniyankaagal, o sosi jaaynde ñalwmare « Le Patriote » he hitaande 1993. Ko sabu darnde makko addani jaaynde nde wontude jaaynde PDCI-RDA haa yettii RDR nde Jeeni Kobinaa. Nde rajo keeriiɗo « Radio Nostalgie Côte d’Ivoire » sosaa, o waɗaa hooreejo mum he hitaande 2000.
To dawrugol, Hamed Bakayoko waɗii jokkondire keeriiɗe, haa arti noon e kaananke Maruk, Muhamed 6ɓo, o seholondiri e hooreejo Burkina, Roch Marc Christian Kaboré. Nde hare renndoyankoore fuƴtitii nder Kodduwaar, o salii naatde heen, o jokkondiri e senngooji ɗii kala : Alsan Wattara’en, Laurent Gbagbo’en, Guillaume Soro’en e Ble Gudee’en.
Ko o korsinɗo pinal e coftal-ɓalli. Ɗuum waɗi gaaciyahkooɓe heewɓe ko sehilaaɓe makko, ko wayi no DJ Arafat, Asalfoo (Saalif Tarawele) mo Magic System, Tiken Jah Fakoly. Omo yiɗi kadi ngamiri Makosaa mo Manu Dibango, ndommbolo. Haralleeɓe “fuku” koyngel hono Didier Drogba ko musiɗɓe makko.
Ɓadtini mi laamu Alsan Wattara ko sabi makko wonde sehil jom-suudu mum. Ɗuum addani mo waɗeede Jagogal Nderndri e gardagol Jaagorgal garwaniwal Jeannot Ahoussou-Kouadio haa yettii Daniel Kablan Duncan e d’Amadou Gon Coulibaly.
O waɗaa Jaagorgal Ndeenka ko 2017 gila ndeen o yaltaani laamu. O nawdi e ɗum fof “meeryaagal” wuro Abobo.
He maayirɗe hitaande 2020, o waɗti sahaa kala yande jontinooje haa Korona yanti heen. Tawi o tampii nde o nawaa Farayse ñalnde 18 Colte (Faabiriyee) 2021. Wiyaa noon o wondunoo ko « janngara-kajoor » (cancer), ɓe payri mo to wuro Almaa^ina wiyee Fribourg. Ko haralleeɓe ngu ñawu ko ɗaccataa guuroowo, teeŋti e « cancer » nannguɗo heeñere. O fotnoo naweede ko Turkiya, o ñootanee heeñere woɗnde. Nde o lelii o sellaani, o fiilaa kadi sarɗiyanke to Suudu Sarɗiyeeji Koduuwaar, kono o sankii ɗoon he wuro Friburg. O artiraa leydi makko, o wirnoyaa wuro makko Abobo, hirnaange-rewo Kodduwwar. Yoo Geno ɓuuɓan mo.
Aamadu Malal Gey


text:
Kongo Barazawiil: Denis Sasu Ngesu jooɗitike e jullere laamu laawol nayaɓol
Saakitaama ñannde :
Hannde e alkamisa, ñannde 25 lewru 3ɓuru 2021 ka yewtere men On Tottaama Konngol, on hollii miijo mon ko faati e ndee jonnde nayaɓere nde Denis Sasu NGESU ka jullere laamu.
Hiɗon waawi neldude men lamndal ngal yiɗuɗon yo men jaabo e guurol.
Okkee miijo mon e ndee toɓɓere ka tongoode watshapp : 00221766441280.
Heɗee jeewte amen fow ka kelle amen Facebook e Twitter: RFI FULFULDE
On Tottaama Konngol ko ñalaande kala gila njamndi 13:15 faa 13:30 (GMT).


text:
Niijjeer: moy woni Muhammed Bazum?
Saakitaama ñannde :
Muhammed Bazum jibinaama ko e go’o lewru go'aɓuru hitaande ujuneere e teemeɗɗe jeenay e cappanɗe jeegom e wuro wi'eteengo, Bilabriin ley diiwal Diffa. Ko ɗon suudu maɓɓe eggi, yahi hoɗoyi Tesker e ley diiwal Zinder. Ko ton o heɓi bakkaloryaa makko. Caggal on, o heɓii bursu janngoyde to duɗal mawngal Sheekh Anta JOOP Dakar, ton o dañi seedagu walla (dipoloom) e ganndal filojofi politik e ndimaaku.E wartugol Mohamed Bazoun janngoyde Niijeer, o laatike janngiinowo filojofi. E on wakati omo tawanoo e pelle darniiɗe hakkeeji jannginooɓe .Mohamed Bazoum, no jogii duuɓi cappanɗe jeegom, ko kanko lomti Mahamadu Isufu e ardagol walde PNDS nde on laatii hooreejo leydi ndi e woteeji horeeyaaku Niijeer e lewru tataɓuru hitaande ujune ɗiɗi e sappo e go’o.Bazum ngardike jaagorɗe heewɗe hono, golleeji ley leydi, , ndeenaagu leydi ndi faa yottaade jaagorgal daraningal gollidal leydi Niiger e leyɗeele goɗɗe. O laatike Sarɗinkoojo cilli nayi Tesker e diiwal Zinder, omo tawanoo e sarɗinkooɓe sappo e nayo wootuɓe yamiroore e samingol laamu Hamma AamaduMiccintinde e hitaande ujuneere e teemeɗɗe jeenayi e cappanɗe jeenayi woni ko Mahammadu Isufu kañun e Mohammed Bazum e golliddiiɓe mum darni fedde politik PNDS.


text:
Geno toowɗo o wiyi : « ciftorgol yurmeende joome ngam maccuɗo mum Jakariyaa » simoore mariyam, kaawise : 2 hono Wahaab bun Man mbahi wiyi : kanko annabi Jakariyaa ko o ɓiy Adnaan gooto e ɓiɓɓe annabi Sileymaan, ɓiy Daawuuda (JKM). Binndoowo gooto ina wiyee Ɗabrii wiyi : Jakariyaa ko ɓiy Yuhnaa ko o annabi tiiɗɗo e nder diina. O yahii haa o heɓi duuɓi teemedere e noogaas o dañaani ɓiɗɗo gorko, e fawaadee haala Geno e nder Ɓuraana mum tedduɗo, « o wiyi joomi am, miin dee mi lohii to bannge mawngu, hoore am ranwii wiyii tal, etee mi laataaki e ñaagaade ɗo maa ɗoo joomi am malkisu » simoore Mariyam, kaawise :4 Geno (JKM),jaabii mo wiyi : « eehey maa Jakariyaa, minen a min mbeltinir maa ɓiɗɗo gorko ina wiyee Yahyaa » simoore mariyam, kaawise :7. Innde Yahyaa firti e ɗemngal Pulaar ko guuroowo walla guuro, so raɓɓiɗii. Hono Sadii wiyi « ooɗoo yahyaa, woni gadiiɗo innireede Yahyaa ko adii tagoore makko. »
Ndeen Jakariyaa nanii ko Maleykaaji ɗii mbiyi ɗum koo, o wiyi ɗi : « maande ɗumɗoon ? » O tinaani haa Jibiriil (JKM), ari e makko, wiyi mo : « eehey maa Jakariyaa, hoto haalan hay gooto fotde balɗe e jammaaji mum », Jakariyaa heɓɓitii wiyi Jibriil e nder Ɓuraana tedduɗo oo, « miin kam hol no laatortoo mbiɗo daña ɓiɗɗo etee ina laatii jom suudu am ko dimaro, fawii heen kadi mbiɗo wayi nii naywude e ñanngude ». Firti ko, minen no min bayi nih, hol no min dañirta ɓiɗɗo ? Ee ndaw ko haawnotoo ! Jibril wiyi mo e nder Ɓuraana tedduɗo « ko hono nii dee, joome wiyi, to mum ɗoo noon, ko huunde newiinde. Ko goonga mi tagiima gila a wonaani hay huunde » simoore Mariyam, kaawise : 9 Caggal ɗumɗoon, hono winndiyanke gooto ina wiyee Sadii wiyi « ndeke e nder ɗeen ɗoon balɗe jom suudu Jakariyaa oo ko ellinooɗo omo seerti heen, nde annabi Jakariyaa renndunoo e jom suudu mum tan, oon ƴetti reedu ɓiyum biyeteeɗo Yahyaa oo. Ndeen debbo oo jibinii yahyaa o yetti geno, ko ɗoon noon o wayi no manndilɗo nih e nder diina. Ngam weltaare o yahi, o ɗuufnoyii ngam rewde geno toowɗo oo, o woni e woyde sunaare jamma e ñalawma, o ñaamataa o yarataa, o ronkanaa yo o ɗeƴƴu, o heɓɓitii o wiyi kanko jakari : eehey maa joomi am ! Miin kay ɗaɓɓu mi e maa ko ɓiɗɗo gorko ballo. Geno toowɗo oo lonngini annabi jakariyaa, wiyi ɗum « eehey maa Jakariyaa, aan mbiyno-ɗaa ko yo a hokke ɓiɗɗo balloowo, ballo noon laatotaako so wonaa e ndiiɗoo baadi. » Yahyaa noon nde jibinaa ndee geno addi ɗum tan, ko newiiɗo, moƴƴo jikku. Hono no geno wiyri e nder Ɓuraana « miin dee mbiɗo huli waasde ballo caggal am ngam ina laatii jom suudu am ko dimaro, hokku am ummoraadee maa ɓiɗɗo gorko balloowo tawa ina rona mi, ronora koreeji Yaaguuba; joomi am mbaɗaa oon neɗɗo tawa ko neɗɗo belaaɗo ma » simoore Mariyam, kaawise : 5-6. Hono Sadi kadi wiyi : « ina teeŋti ina laatii hono Yahyaa ari ko e nder yonta gooto e laamɓe ronironaati ɓesngu Israayiilnaaɓe. Oon ɗoon laamɗo noon ko neɗɗo jiɗɗo rewɓe sanne, kono omo goongɗini Geno ina woodi.» Ina laatii duuɓi jom suudu oon laamɗo ngoɗɗii no feewi, etee ina anndi kadi jom galle mum no wayi e rewɓe, ndeke kanko jom suudu oo omo jogii ɓiɗɗo debbo ceɓorɗo, mo o jibidinaani e laamɗo oo, omo yiɗi waɗdude ɗum e laamɗo oo mbele resa ɗum, haadi kanko o gaynii hankadi ngam heddanii mo tan ko maayde. Jooni noon kanko debbo oo, o ñaanti ɓiɗɗo debbo oo haa yooɗi, o addi ɗum haa e yeeso laamɗo o holli ɗum ɓiɗɗo debbo oo, o ñaagii laamɗo oo yo res ɓiɗɗo debbo oo. Laamɗo oo wiyi mo « haa mi yaha to Yahyaa mi naamndoo ɗum so resde ɓiy jom suudu mum ina dagii walla alaa.» Laamɗo oo ummii yahi to annabi Yahyaa ɓiy Jakariyaa, nde o yettii o naamndii Annabi Yahyaa o wiyi ɗum : « eehey maa annabi Yahyaa ! Aan kam, resde ɓiy jom suudu mum ina dagii ?» Annabi Yahyaa wiyi mo « alaa ɗum dagaaki.» Kono kanko naamndiiɗo oo noon ɓernde makko ina reerɗi e resde ɓiɗɗo debbo oo. Yumma e ɓiɗɗo ndenndidintaake e dewgal. Annabi Yahyaa wiyi mo « ooɗoo ɓiɗɗo debbo hankadi daganaaki ma.» Ndeen kanko laamɗo oo o nanii ko annabi Yahyaa haali koo tan, o tikkani ɗum. Ko ɗum tagi ina wiyee kala ko neɗɗo anndi so naamndiima ɗum, so haalanaama ɗum ina mettina, hoto o naamndo ɗuum. Hay Ɓuraana mo geno jippini e rewrude e Muhammad (JKM) ina feeñnini ɗuum, ngam Geno Toowɗo Oo wiyi : « hoto naamndo-ɗee yoga e geɗe so on kaalanaama mettinon.» Ko nii woni kanko laamɗo oo laawol diina haɗii mo resde njutteen makko, o mettinii heen no feewi, debbo makko wiyi mo « jooni mbaɗataa ko ndaanii : waɗ feere mbaraa annabi Yahyaa so aɗa yiɗi resde suka debbo oo, ko ɗum fooftintu maa.» Kanko laamɗo oo, o naatii e ndeen feere o fellitii hankadi warde annabi Yahyaa. Waɗi noon, omo anndi so o waraani mo, so o resii ɓiɗɗo debbo oo, sirlu makko saaktoto. Caggal ɗumɗoo o yamiri yo Yahyaa ware. Ndeke annduɓe Israayiilnaaɓe tinii ɗuum, ɓe ngari e laamɗo oo, ɓe mbiyi ɗum « so tawii a warii Yahyaa nganndaa toɓɓere ƴiiƴam makko so memii ndiiɗoo leydi, hay huunde wontaa fuɗ ɗoo, kala ko aawaa heen, haa aduna gasa fuɗataa.»
Hono biyeteeɗo Asiis wiyi « ndeen laamɗo o nanii ko annduɓe ɓee kaali koo, o yamiri yo ɓe kirsu annabi Yahyaa e so ɓe kirsa mo, yo ɓe cakku lahal kiri ngam reentaade ƴiiƴam ɗam hoto memde leydi. Ɓe mbaɗiri noon, ɓe njahi, ɓe nanngi Yahyaa, ɓe ngaddi ɗum haa yettii, kañum ne duudaaki, jaɓiri ngam geno tedduɗo, ngam ina anndi ko ko maayata. Ɓe kirsi mo haa o maayi no laamɗo o yamirirnoo ɓe nih, hay toɓɓere memaani leydi. Caggal ɗuum kanko laamɗo oo, o ɗaɓɓi kadi yo ɓe ngaddoy baaba mum Yahyaa hono annabi Jakariya o hirsa ɗum kañum ne. Ndeke Jakariyaa tinii ɗuum, o dogi, ɓe ndonki yiytude mo. Annabi Jakariyaa (JKM), ina dogatnoo haa ari e lekki ngooti o wiyi ɗum « aan lekki, tiiɗno paabo-ɗaa annabi Jakariyaa haa daɗa he warngo ». Nde o wiyi noon tan, lekki kii feecii e hakkunde, Jakariyaa naati nder makki, geno uddi ki haa ki wayi no ki waynoo. Kamɓe heddiiɓe ɓee, ɓe ngoni e yiylaade mo eɓe ndewi e Sawaawo makko haa ɗuum majjiri ɓe. Ndeke Ibliis mo Geno huɗi oo ina anndi ɗo annabi Jakariyaa woni. Kamɓe yiylotonooɓe annabi Jakariyaa ɓee, ɓe tinaani tan haa Ibliis kuɗaaɗo oo ari e maɓɓe e mbaadi neɗɗo nayeejo, o wiyi ɓe « miin miɗo anndi ɗo annabi Jakariyaa woni.» O ardii ɓe haa o yettini ɓe lekki ki Jakariyaa naati kii, o wiyi ɓe « kiiɗoo lekki ko heen annabi Jakariyaa mo jiiyloto-ɗon oo naati.» Laamɗo oo yamiri yo ɓe ngaddu riis ɓe taƴa fooɓre lekki kii e hakkunde. Ɓe ngaddi riis ɓe ndiisi lekki kii e hakkunde, ɓe taƴi ki. Nde ɓe taƴata lekki kii ndee e wiyde maɓɓe, nde yahi haa riis oo memi hoore Jakariyaa tan, o wulli haa ɓe nani, o wiyi « aah ! ». Ɗoon e ɗoon Jbiriil (JKM) jippii e makko wiyi mo « eehey maa Jakariyaa ! Joome wiyi maa hoto nantu aɗa wulla caggal wulaango maa ngoo, so tawii o nantii tan, maa o yaltine e feɗde annabaaɓe.» O deƴƴi kanko annabi Jakariyaa, ɓe taƴi mo wondude e fooɓre ndee, ɓe mbaɗi pecce ɗiɗi. Ko ɗoon o anndi ndekete annabaaɓe ko kañum en ɓuri heewde caɗeele, walla joote.
Hono Saalabi wiyi Annabi Jakariyaa maayiri ko duuɓi teemedde tati. Won wiyɓe kadi ina ŋakki ɗuum seeɗa, ko Geno ɓuri anndude. Hono winndiyanke Sadi wiyi « lekki ki annabi Jakariyaa taƴdaa kii, ki wonnoo ko nokku ina wiyee Banaabile, ko ɗoon kadi o ubbaa, caggal ɗuum o egginaa o nawaa nokku ina wiyee Halaba, etee yenaande makko ina lolli ɗoon haa jooni ». Sadi kadi wiyi « Yahyaa ɓiy Jakariyaa, nde hirsetee ndee, wonnoo ko Palestiin, ko ɗoon kadi o hirsaa, ɓalndu nduu ko ɗoon ubbaa, kono hoore ndee ɓe nawi ɗum, ɓe ubboyi ɗum to Saam. Juuɗe ɗee ɓe ubbi ɗum en ko to Beyruut, koyɗe ɗe ɓe ubboyi ɗum en ko to nokku ina wiyee Saydaa. Yo moƴƴere Geno jom baawɗe o won e maɓɓe. Saalabi kadi wiyi « nde yahyaa ɓiy Jakariyaa maayi ndee tawi heɓii duuɓi capanɗe jeenay e joy (95H).» Hono Kataadatu kañum ne wiyi « nde Baktansara baabilonaajo oo naati El Bayti Makdis, o ari e nokku, o yiyi ɗoon ƴiiƴam Yahyaa ina bagbagta, ina fasa no ndiyam ngonɗam e nder barme fasirta nih.» Kanko Baktansar o fodii ko o kaɓoowo e leñol annabi Yahyaa, ɗum woni Israayilnaaɓe ɓee, ko ndeen o ƴetti konu makko nguu o yahi, o haɓi e Israayiilnaaɓe haa o fooli ɗum en. Nde o fooli ɓe tan ƴiiƴam pasatnooɗam e nokku gooto ɗam, dartii seeɗa. Hono biyeteeɗo Seydu bun Waaqid wiyi « nde Waliid bun Abdul Malik bun Morwaan mahi jamaa mum ndee, mo nganndu-ɗaa ko kañum aafi ɗum to Damas ɗoo, o halfini mi mahateeje ɗee, o wiyi ɗoon ɗo mi tinaani mbiɗo darii ɗo maɓɓe ɗoo tan, haa feeñani mi damal luuro haayre ndee ina uddiraa kaaƴe, etee a min nganndiri Waliid ɗumɗoon. Nde yahi haa jamma naati, Waliid ari e jamaa hee ina jogii e juuɗe mum sonndel kuɓɓoowo, o darii e wimmbo haayre ndee, o yamiri yo ɗum uddite, uddit-mi haa o yiyi nokku gooto ina ɗoon ina waɗi lobbuɗi nay, hakkunde lobbundu e lobbundu fof ɓurataa diraaje tati, e yeru o tawi ɗoon wakannde ina uddii ina sokiraa kannaar njamdi, o udditi ɗum. Nde o udditnoo tan, o yiyi e nder heen hoƴƴudu neɗɗo ina waɗi leeɓi ɓaleeji kurum ina wayi no waano, ellee ko ɗoon e ɗoon ɗum addaa ɗoon. Ndeen ɗoon wakannde kadi ina waɗi alluwel danewel ina winndaa heen « ɗumɗoo ko hoore Yahyaa ɓiy Jakariyaa ». Caggal ɗuum, nde Waliid yiynoo ɗumɗoon ko adii nde o yiyata hoore ndee, o faami ko ɗum woni. Caggal ɗumɗoon o yamiri yo ɗum ruttee nokku mum, o wiyi ɓe yo ɓe mbaɗoy ɗum to les salndu jamaa nganndaaɗo ina ɗoon. Nduun salndu noon woɗɗaani Mihraab jamaa kaa. Ɗum wonti no yenaande nih, ngam ɗum waɗtaama nokku juurateeɗo.
Jibriil Muusaa Joob
Tel : 46 56 51 10
WhatsApp : 34 46 64 47